
Capitolul 1 


Catlin Loring descuie ușa apartamentului 
fredonând o melodie, lucru pe care-l făcea ori 
de câte ori era fericită, sau măcar bine dispusă. 

— Tu ești, Catlin? auzi vocea lui Deb Munroe, 
fata cu care împărțea apartamentul. Vrei puţină 
cafea? o întrebă aceasta, intrând cu ibricul în 
mână. 

— Da, Deb, te rog să-mi dai o gură de cafea, 
am avut o zi obositoare. 

— Cat, ai primit o scrisoare din Noua 
Zeelandă. Este ceva oficial. 


— Oh, de-ar fi o veste bună! exclamă Catlin. 


Îşi aşeză poșeta pe măsuţa din hol, își trecu o 
mână prin claia de păr blond auriu, apoi intră 
în camera de zi. Privirea i se opri asupra plicu- 
lui cu dungi roșii și albastre, dorindu-și ca aces- 
ta să conţină o veste bună. Cu mâna tremurând 
îl deschise. După cinci minute, când apăru Deb, 
ea mai citea încă, încruntată, cu sprâncenele 
adunate amenințător deasupra ochilor. 

— Veşti proaste? 

— Nu sunt prea îmbucurătoare, ce-i drept. 
Conal nu-mi mai trimite bani decât dacă mă duc 
să discut cu el. 

— Conal? Am crezut că avocatul tău se 
numeşte Stretton. 

Catlin zâmbi amar. 

— Conal este soţul meu. 

— Soţ, spui? N-am știut că ai un soț, zise 
Deb fără a-și lua ochii de la colega ei de 
apartament. Dacă îţi amintești, ne-am cunos- 

cut la două zile după ce ai venit în Australia, 
când abia împliniseși optsprezece ani. După 
trei săptămâni ai început cursurile, la uni- 
versitate. Dar asta este tot ce știu despre 
tine, nu mi-ai spus niciodată că ești 
căsătorită. 

Catlin începu să râdă și luă cele două cești cu 
cafea din mâna lui Deb, tocmai pentru a pre- 
veni vărsarea conţinutului. 

— Îmi amintesc totul de parcă ar fi fost ieri. 
Aveam doar șaptesprezece ani când m-am 
măritat cu Conal. 

— Saptesprezece? repetă Deb cu un aer 
îngrozit. O privi pe Catlin cu ochii mari căci 
nu-i venea să creadă. Bine, spuse ea și o invită 
să se așeze pe scaunul din faţa ei. Pune ceștile 
jos, Catlin, iar dacă vrei să discutăm sunt gata să 
te ascult; dacă nu, poţi considera că nu mi-ai 
spus nimic despre asta. 

Catlin ridică din umeri și se aşeză pe scaun. 


Bine, dacă vrei, discutăm despre 


căsătoria mea. De fapt, n-am spus nimănui 
despre ea la început, pentru că durerea era 
prea recentă. lar apoi, n-a mai avut nici o 
importanţă... 

— Cum să nu aibă importanță, Catlin? Doar 
te-ai căsătorit când erai elevă! Cred că asta este 
de ajuns pentru a te marca pe viaţă! 

— Nici nu știi ce multă dreptate ai! admise 
Catlin, apoi, după ce o privi cu dragoste pe 
Deb, începu confesiunea: este adevărat că am 
fost foarte afectată de nereușita căsniciei mele. 
În primii trei ani după sosirea în Australia n-am 
vrut decât să-i demonstrez lui Conal că s-a 
înșelat în privinţa mea. N-aveam intenţia să-l 
mai revăd vreodată, dar am vrut să afle și de la 
alții că s-a înșelat. Mă considera proastă, așa că 
am luat o licenţă pentru a-i demonstra contra- 
riul. Mă considera o tipă prea simplă și naivă, 
așa că am căutat să devin o tânără sofisticată 


care să știe să se îmbrace, să primească oaspeți, 
să poarte o discuţie elevată, am fost la teatre și 
concerte, am citit mult și am făcut toate astea 
pentru a-i dovedi că pot fi tot ceea ce el credea 
că nu voi ajunge să fiu vreodată. 

Deb o privi cu multă înţelegere, de data asta. 

— Acum înţeleg de ce nu ţi-ai permis să te 
îndrăgostești. Ai flirtat cu mulți dar nici unul nu 
ti-a sucit capul. 

Catlin oftă cu amărăciune. 

— Așa este. Lui Conal îi plăceau femeile cu 
experiență de viaţă și puţin cam frivole aș zice 
eu, dar pentru că am fost foarte afectată de 
despărțirea noastră, nu mi-am permis să mă 
îndrăgostesc de nimeni. Nici un bărbat nu va 
mai profita de sentimentele mele de acum 
înainte, așa cum a făcut Conal. 

— De ce te-ai căsătorit cu el? 

— Pentru că-l iubeam. Catlin își întinse 
picioarele lungi cu un gest băiețesc, total lipsit 

de control, gest neașteptat pentru o femeie atât 
de elegantă și graţioasă. Este o poveste lungă. 
Ne-am cunoscut pe muntele Fay, la ferma 
tatălui meu din bazinul McKenzie, Noua 
Zeelandă. Catlin își spuse că nu va uita nicicând 
lumea aceea în care trăise și care se dezvăluise 
treptat ochilor ei. Ținuturile în care se născuse 
și crescuse arătau ca o hartă imensă, minunat 
colorată; ferme împărțite în parcele pestriţe ca 
o plapumă matlasată, cu nuanţe de verde 
catifelat pentru pășuni și maroniu deschis pen- 
tru pământul proaspăt arat. Colinele 
îndepărtate pe care nu avusese voie copil fiind, 
să le străbată cu piciorul, îi apăreau ca niște 
ținuturi de basm, încununate de movile de 
piatră, învăluite în negura timpurilor. Mama 
mea, spuse Catlin, a murit când eram copil iar 
eu n-am prea părăsit ferma, decât ocazional. Și 
școala am făcut-o prin corespondență. Până la 
doisprezece ani am avut menajeră, dar după ce 

femeia s-a îmbolnăvit m-am ocupat eu de gos- 
podărie, încercând să fac totul pentru a alunga 
dezamăgirea tatălui meu care nu putea să 
treacă peste faptul că n-a avut un fiu. Oricum, 
tata mă iubea și pe mine, nu pot spune că n-am 
fost fericită în casa părintească. 

— Și ţi-ai păstrat mult timp  inocenţa, 
remarcă Deb. 

Catlin încuviinţă. 

— Da, am fost foarte copilăroasă. Dar când 
am împlinit șaptesprezece ani, tata a suferit un 
infarct, după care i-au trebuit câteva luni să-și 
revină. Din nefericire, era convins că nu mai are 
multe zile, așa că a scos ferma la vânzare. A 
devenit obsedat de ideea că trebuia să-mi facă 
mie un viitor, căci nu credea că o femeie este 
capabilă să se întrețină singură. Conal Loring 
a venit să cumpere ferma tatălui meu, astfel 
ne-am cunoscut. 

— Ce vârstă avea acest Conal? 

— Pe atunci avea doar douăzeci și șase de ani. 


Îi murise sotia cu un an în urmă și rămăsese cu 
fiica lui de doi ani. Nu reușise pe atunci să 
depășească moartea sotiei lui, bietul om. În 
ceea ce privește starea lui materială, familia 
Loring nu are pentru ce să-și facă probleme 
financiare mulţi ani de acum... Printre străbuni 
numără chiar şi un lord. Au multe proprietăți și 
afaceri de tot felul. Conal s-a născut bogat, iar 
muntele Fay și ferma tatălui meu au fost doar 
una dintre multele achiziţii. De fapt, familia 
Loring consideră că trebuie să deruleze afaceri 
foarte diversificate. 

Deb sorbi cafeaua privind-o cu interes pe 
fetișcana din faţa ei. 

— De ce s-a însurat tocmai cu tine? 

Catlin făcu o grimasă. 

— Da, este o întrebare justificată. Dar cred că 
nici el nu ştie de ce a făcut-o. Pe atunci, el se 
mai afla într-un vid emoţional provocat de 

moartea soţiei lui, care a zăcut șase luni înainte 
de moarte. Sau, poate că n-a știut ce să facă cu 
mine, căci vezi tu, tata a mai făcut un atac de 
cord după semnarea actelor, fatal de data asta, 
iar înainte de a muri l-a numit pe Conal 
tutorele meu. 

— L-a plăcut chiar așa de mult? 

— Conal este genul de bărbat care place 
tuturor și le câștigă încrederea necondiţionat. 
Așa că a devenit administratorul averii mele 
până când voi împlini douăzeci și cinci de ani. 
Cred că a considerat că singura soluţie era să se 
căsătorească cu mine! 

— Nu știu de ce, dar cred că i-au plăcut și 
banii pe care-i aveai, zise Deb suspicioasă. 

Catlin ridică din umeri. 

— Se poate, deși nu de bani ducea el lipsă. 

— Cum arată Conal ăsta? 

— Nu arată ca un adolescent îndrăgostit, zise 
Catlin și pufni în râs văzând cât de nedumerită 

era Deb. Este destul de înalt, cu o constituţie 
robustă. Părul îi este negru și are obiceiul de a 
ridica din sprâncene foarte des, de parcă ar fi în 
permanență contrariat de ceva. Are nişte gene 
pe care le-ar invidia orice femeie... 

—  Oprește-te, Catlin, nu mai vreau 
amănunte, zise Deb. 

— Tu ai vrut să ţi-l descriu! Are ochi albaștri, 
foarte reci, trăsături dure. Arată foarte bine, dar 
nu asta te atrage la el, ci faptul că emană multă 
senzualitate, făcând astfel multe femei 
căsătorite să roșească atunci când se simt 
privite de el. 

Deb o privi lung. 

— Şi de asta nu mai ai nici o speranţă în ceea 
ce-l privește, nu? 

— Nu, sigur că nu. Ne-am căsătorit la căpătâiul 
tatălui meu care, de altfel, a murit curând după 
aceea. Când am văzut că soţul meu nu are nici o 
inițiativă privind consumarea căsătoriei noastre 

am fost uimită, dar tocmai atunci a murit tata, iar 
în durerea care a urmat nu m-am mai gândit la 
asta. Apoi, m-a adus la Auckland, prezentându-mă 
familiei sale bogate și prietenilor lui. 

— Nu mai este nevoie să continui, bănuiesc 
ce s-a întâmplat. 

— Am realizat imediat că am făcut o mare 
greșeală, că soţul meu nu avea sentimente. A 
fost necesar ca mama lui, Emily, să-mi spună că 
el nu avea de gând să se culce vreodată cu 
mine. Da, soacra mea era o femeie foarte per- 
versă, o scorpie bătrână și rea. Atât de plicti- 
coasă cu nesfârșitele ei partide de golf și de 
bridge. Atât de nefeminină, de închistată, de 
rigidă, așa de... dar acum eu n-o mai învinuiesc 
de nimic. Îi era foarte devotată lui Claire, prima 
soţie a lui Conal și cred că a fost foarte greu 
pentru biata Emily să încerce să cizeleze o fată 
simplă cum eram, pentru a deveni ceea ce voia 
fiul ei cel elegant și sofisticat. 

— Dar nu văd de ce a trebuit să faci asta. 


Consider că așa cum ești tu poţi face față în 
orice mediu social. Eşti frumoasă, elegantă și ai 
maniere impecabile. 

— Cu șase ani în urmă nu eram decât o ado- 
lescentă înaltă, stângace, care nu prea vorbea și 
nu cunoștea alte subiecte decât cele legate de 
școală, și era teribil de îndrăgostită de un 
bărbat care îi repeta mereu că îi făcuse viața un 
iad. 

— Mojicul! exclamă Deb. 

— La început a mai avut reţineri, dar ime- 
diat ce mama lui a intrat pe fir, a renunţat și 
la astea. Iar eu n-am putut să mă adaptez atât 
de repede la noile condiţii. M-am simţit 
inferioară acelor oameni, mai ales ca nivel de 
cultură, și asta m-a făcut să fiu permanent 
stânjenită și să observ că lumea râdea de 
mine, iar cu prietenii lui nu prea ştiam cum 
era bine să mă port. Uneori aveau impresia că 

eu nici măcar nu înțeleg aluziile lor, deși nu 
era chiar așa. Ajunsesem să cred că sunt cam 
greoaie la minte când trebuia, de exemplu, să 
sesizez poanta unei glume, și acceptam orice 
observaţie chiar dacă avea dublu înţeles. 
Catlin bău restul de cafea apoi așeză ceașca la 
loc, încruntându-se. 

— Oricum ar fi fost, era datoria lui de soţ să 
te ajute să faci faţă situaţiilor. 

— Totul s-a complicat între timp, căci l-am 
surprins cu amanta lui şi din naivitate am 
făcut o scenă. Imediat am luat legătura cu un 
avocat, cu domnul Stretton. El a fost de acord 
să fie apărătorul meu și chiar mi-a fost de 
mult folos, în sensul că a aranjat cu sora lui 
să locuiesc la ea câteva zile. Astfel l-am 
părăsit pe Conal. Asta este povestea căsniciei 
mele. 

— Incredibil! exclamă Deb. Îmi amintesc cum 
ne-am cunoscut noi, la domnișoara Stretton. 

Ea mi-a spus că ai fost foarte bolnavă, și deși 
erai cam palidă, nu mi-am închipuit că ai trecut 
prin atâtea încercări! 

— Oricum, a trecut, important este ce trebuie 
să fac acum cu minunea asta care a sosit prin 
poștă? 

— Soţul tău a mai încercat vreodată să ia 
legătura cu tine? 

— Nu, domnul Stretton m-a sfătuit să nu-i 
spun unde mă aflu, dar Conal a insistat și m-a 
căutat cu poliţia, așa a aflat că sunt în 
Australia. 

— Poate că-l mustră conștiința? 

— Pe Conal? Nici vorbă. Cred că va trebui să 
fac drumul până acolo, nu am de ales. 

— Și cum va fi reîntâlnirea cu el? 

— Surpriza va fi de partea lui. EL va fi cel 
șocat căci eu m-am schimbat mult, dar el, 
bănuiesc c-a rămas același, nu cred c-a 
renunţat la vechile-i metehne. 

Cu toate acestea, curajul o cam părăsi pe 


Catlin după trei săptămâni, când avionul com- 
paniei Air New Zealand trecuse deasupra ist- 
mului care separa cele două porturi. Pe o parte 
se afla Manukau, cel deschis spre Marea 
Tasmaniei. De cealaltă, portul Waitemata, care 
făcea trecerea spre Oceanul Pacific. 

Acum, când se întorcea în acele ţinuturi, iar 
Conal se afla atât de aproape de ea, Catlin se 
trezi respirând foarte greu și o cuprinse o stare 
de neliniște. Ultima scenă care se consumase 
între ei, cea despre care nu-i vorbise lui Deb, îi 
stăruia în minte. 

— Nu! Nu se poate! exclamă ea fără să-și dea 
seama. 

Bărbatul care ocupa scaunul de lângă ea o 
privi surprins. 

— Vă simţiţi bine? 

— Da, nu vă faceţi probleme, zise Catlin 
văzându-i privirea speriată. Fusese atât de 

umilită încât nici acum nu putea să uite 
imaginea lui Conal și a amantei lui, unghiile 
roşii ale acesteia înfipte în spatele lui și pasi- 
unea cu care el îi repeta numele: Belinda... 

Ei nu știau că ea fusese martora scenei de 
amor care se desfășurase între ei. Catlin 
rămăsese în casa din Auckland, în timp ce 
Conal petrecea o săptâmână în cea de pe 
malul mării, dar ea avusese nefericita iniţiativă 
să sosească inopinat să-l roage să-i spună ce 
trebuia să facă pentru a fi o soţie adevărată 
pentru el. Fusese prima oară când conducea 
singură pe un drum public și făcuse un efort 
pentru a ajunge cu bine la casa de pe plajă. Și 
atunci dăduse peste Conal cu Belinda Scargill, 
în pat. Mulțumise lui Dumnezeu că-i dăduse 
puterea să se oprească înainte ca ei să rea- 
lizeze că ea se afla acolo. Nu-și mai amintea 
cum ajunsese înapoi, acasă, dar când Conal se 
întoarse seara, umilinţa ei se transformase în 

furie. Era atât de tânără și atât de afectată de 
adulterul lui încât refuzase să se lase intimi- 
dată de el. După cinci luni locuite în aceeași 
casă cu el ar fi trebuit să-l cunoască destul de 
bine și să se ferească de furia lui. Conal se 
răzbunase cu cruzime pe ea, forţând-o cu bru- 
talitate să-l accepte ca soț. Violul era un cuvânt 
destul de urât, iar actul în sine și mai urât. 
Conal o violase făcând-o să se teamă de actul 
sexual pentru tot restul vieţii. „Va trebui să dai 
cândva socoteală pentru fapta ta, Conal“ își 
spusese ea. Dar apoi se consolase la gândul că 
plânsese toate lacrimile pe care le avusese de 
plâns pentru el. Acum el nu mai avea cum s-o 
rănească, nici dacă ar fi avut un harem, nu o 
singură femeie. Nu mai avea puterea să inter- 
vină în viaţa ei. 

Poate că Deb avea dreptate și chemarea lui 
era doar o manifestare târzie a conştiinţei, care 
îl făcea să regrete. Ea nu putuse să treacă nicio- 

dată dincolo de masca aceea foarte bine con- 
trolată pe care o ofereau trăsăturile lui, așa 
încât emotiile și trăirile lui rămăseseră un mis- 
ter. Nu ştia despre el decât că atunci când își 
pierdea cumpătul devenea foarte violent. 

Aucklandul o întâmpină cu vreme foarte 
rece. Desigur, martie era prima lună de 
primăvară dar, din câte își amintea, pe când 
locuia în acest oraș, zilele erau mai calde, mai 
însorite. Sau poate memoria îi juca o festă, 
făcând ca amintirea timpului petrecut aici să fie 
mai frumoasă. Ajunse la hotel și de cum intră în 
camera care-i fusese rezervată formă cu mult 
curaj numărul lui Conal. 

— Este într-o ședință, îi spuse secretara, dacă 
doriţi să lăsaţi un mesaj... 

— Spuneţi-i să sune la acest număr, zise ea, 
între ora patru și cinci după-amiază. A fost 
căutat de doamna Loring. 

Vocea secretarei trădă emotie: 

— Doamna Emily Loring? 


Acesta era numele soacrei ei. 

— Nu, răspunse Catlin cu satisfacţie. Doamna 
Conal Loring. La revedere. 

La cinci minute după ce apucase să-și 
schimbe jacheta cu care venise pe drum cu 
altceva mai elegant, sună telefonul. Catlin 
zâmbi, dar nu ridică receptorul. Fredonând o 
melodie se îndreptă spre lift. Peste două ore se 
afla într-un magazin elegant din care-și 
cumpără câteva lucruri care-i plăcură. Se 
întoarse la hotel și se opri în hol pentru a bea 
un ceai și a-i privi pe cei care se aflau alături de 
ea. Îi plăcea să facă acest lucru încă din 
copilărie, când forțată fiind să stea foarte mult 
singură la fermă, se bucura de fiecare ocazie pe 
care o avea de a vedea oameni noi și de a le stu- 
dia comportamentul. Era atât de absorbită de 
un cuplu care se afla în preajma ei încât tresări, 
luată prin surprindere când își auzi numele. 

— Conal, zise ea încercând să nu pară sur- 


prinsă. Ia loc.Vrei un ceai? 

Privirea lui nu mai era atât de tăioasă, își 
spuse ea, și n-o mai intimida ca altădată. 

— Nu, mulțumesc, aș prefera o băutură. 

— Nu te-ai schimbat deloc, îi zise ea pentru a 
nu lăsa să se aştearnă tăcerea între ei. De fapt, 
îl minţise. Conal arăta mai bătrân, iar ridurile 
din jurul gurii se adânciseră mai mult. Cu toate 
astea era la fel de elegant, probabil că tot așa va 
fi şi la optzeci de ani, își spuse ea. 

— Dar tu te-ai schimbat mult, zise Conal 
măsurând-o cu privirea. 

— Desigur, eu am crescut, iar tu ai mai 
îmbătrânit puţin. 

Conal ridică o sprânceană. În trecut acea 
ridicare de sprânceană o făcea să paralizeze 
instantaneu. 

— Arăţi foarte bine. Unde ai fost de când m-ai 
părăsit? 

— În Australia. 


— Deci ai făcut-o intenţionat, ca să mă îngri- 
joreze de moarte felul în care te descurci, nu? 

— N-am crezut c-o să te intereseze, Conal, îi 
spuse ea, vădit detașată. ÎL privi cu nonşalanţă 
căci zilele în care tremura numai când îi auzea 
glasul erau de mult trecute. M-am descurcat 
destul de bine. Dar nu te-am informat despre 
locul în care trăiam pentru că n-am vrut să risc 
să fiu adusă înapoi cu forța, ca o sclavă fugită de 
pe plantație. 

— Aşa ai simţit? 

— Da. N-am putut accepta ideea că stăpânul 
recurgea la mine doar când rămânea cu patul 
gol. 

— Cred că este cazul să încetăm ostilitățile 
până când ajungem acasă. 

— Nu am nici cea mai mică intenţie de a 
merge cu tine acasă. Pentru ce m-ai adus până 
aici, Conal? 

— Pentru a-mi satisface curiozitatea. 


Ea învățase în lunile în care stătuse în casa 
lui că dacă-l făcea să-și piardă controlul avea 
mult de pierdut. Inteligența lui vie sesiza 
fiecare scăpare a unei minţi normale, iar limba 
lui ascuţită știa s-o ţină în ascultare. Dar de data 
asta greşea crezând c-o putea supune, căci 
vechiul ei complex de inferioritate dispăruse. 
Desigur, el remarcase schimbarea ei și probabil 
că-și va schimba și tactica. Se va desfășura o alt- 
fel de bătălie între ei. Ea îl simţea alcătuind o 
tactică nouă pe care s-o aplice cu noua Catlin 
pe care o avea în faţă. Cu toate acestea, înțelese 
de la prima lui privire că el nu trecuse peste 
umilința pe care i-o provocase plecarea ei. 
Acum însă, nu se mai putea face nimic. Doar 
dacă nu... 

— Pari foarte încordată, îi spuse Conal. 

La șaptesprezece ani ea nu știuse nimic 
despre bărbaţi. Îi plăcuse felul în care arăta el, 

fusese impresionată de inteligenţa, gradul lui 
de cultură, sorbindu-l din ochi de la distanţă. La 
început, Conal fusese bun cu ea tratând-o ca pe 
o soră mai mică, dar apoi încercase s-o facă 
dependentă de el, iar violul o făcuse să nu mai 
simtă decât ură pentru el. 

Anii trecuseră, iar maturitatea la care 
ajunsese și chiar experienţele, limitate, ce-i 
drept, cu alţi bărbaţi o ajutaseră să-l înţeleagă. 
Acum, când se afla din nou în prezenţa lui nu-i 
putea nega farmecul și efectul pe care-l mai 
avea încă asupra ei. Și alți bărbaţi aveau farmec 
și-l folosiseră din plin pentru ca s-o atragă în 
patul lor. Nu putea nega că se simţea bine când 
aceștia îi făceau complimente, căci în 
apropierea lor fiind, sângele i se grăbea spre 
obraji. În ceea ce-l privea pe Conal ea trebuia 
doar să-și amintească ce fiară se afla sub acel 
chip, pentru ca să continue să se teamă de el. 
De aceea, repetă: 

— Încordată, spui? Nici pe departe. Sunt în 


vacanţă. Am venit aici să obţin banii de care am 
nevoie pentru a-mi deschide o afacere. De ce aș 
fi încordată? 

— Dacă lucrurile stau așa cum spui tu, n-ai 
avea motiv. Dar nu crezi că împingi lucrurile 
prea departe, Cat? Nu-ţi amintești ce s-a întâm- 
plat ultima oară când ai făcut-o? 

— N-am uitat nici un moment al acelei 
neplăcute întâmplări. 

— Cât despre bunăstarea ta, nu știu ce să 
cred. Eşti cam slabă, și din cauza fardurilor nu 
se vede că eşti, probabil, foarte palidă. Eşti bine 
îmbrăcată, n-am ce spune. Cât despre bani... în 
momentul acela Catlin citi în ochii lui că banii 
fuseseră doar momeala care s-o atragă. O să tre- 
buiască să mă convingi că acest magazin este o 
investiţie bună, zise el urmărindu-i reacţiile cu 
multă atenţie. 

Catlin îl privi cu faţa ca o mască. 

— Am aici cifrele din care-ţi poţi da seama, 


spuse ea urându-l și mai tare. 

— Ar fi mai bine dacă am amâna discuţia cu 
vreo câteva zile.Vino cu mine acasă, relaxează-te. 
Vechea ta cameră te așteaptă, iar Jenny își va privi 
cu ochi curioși mama care a dispărut misterios. 

— Și mama ta? întrebă Catlin. 

— Și ea este la fel de curioasă să te vadă. 

— Hai să spunem lucrurilor pe nume, Conal. 
Dacă nu stau cu tine, șansele mele de a-mi 
obţine banii sunt destul de mici, nu? 

— Cam așa. Dar mai bine să spunem că vreau 
s-o cunosc pe această nouă Catlin. 

— Și eu va trebui să-ţi îndeplinesc toate 
dorinţele în timp ce tu te vei gândi dacă să-mi 
dai banii care-mi aparțin de drept? 

Ceva, o lucire urâtă, se citi în privirea lui, dar 
reuși s-o mascheze înainte de a putea fi 
descifrată de ea. Privirea lui era ca un bici tăios 
în momentul acela. 

— Arăţi foarte bine, Catlin, ești o tânără fru- 


moasă, iar eu am vrut numai femei frumoase în 
preajma mea. Desigur, te poţi considera în 
siguranță în cazul în care nu vei dori să faci 
dragoste cu mine. Nu-mi place să dezamăgesc 
doamnele, o sfidă el. Îmi amintesc singura dată 
când am făcut dragoste cu tine, erai dulce în 
felul tău, dar nu erai o femeie la care să doresc 
să revin. 

Insulta lui evidentă o făcu să-și muște buzele 
și să vrea să-i arunce conţinutul ceștii de cafea 
în faţă, dar se mulţumi să-l privească fără a se 
trăda în vreun fel. 

— Dacă sunt forţată să rămân, o voi face. 

Ea se așteptase la o asemenea reacţie din 
partea lui. Conal fusese un adversar de temut, 
iar fuga ei îi afectase mândria bărbătească. În 
sinea ei sperase că-l va putea sfida cu indife- 
rentă, dar nu era chiar așa. Instinctele îi 
spuneau altceva. Conal își cerea drepturile și 

putea s-o facă, din poziţia în care se afla. Aşa că 
va merge cu el şi-i va arăta atât lui cât şi mamei 
lui că nu mai era fata aceea simplă, demora- 
lizată, căreia îi frânsese el inima. 

— Să mergem, așadar. 

Catlin se ridică şi-i spuse. 

— Pentru o săptămână, atâta tot. 

— Iar după o săptămână ne vom uita peste 
evidențele magazinului și voi lua o decizie. 

Catlin se duse în camera ei și începu să 
despacheteze cele câteva lucruri pe care le 
adusese cu ea, neștiind că va fi nevoie să 
rămână o săptămână. Urmau șapte zile în care 
va trebui să fie foarte atentă cu fiecare vorbă pe 
care o scotea, cu fiecare gest. Iar apoi va pleca 
spre Australia și se va gândi serios la divorț. 

Capitolul 2 


Conal conducea un Jaguar elegant, de ulti- 
mul tip. Cu un zâmbet, Catlin se gândi la 
mașina ei achiziționată la mâna a doua, care 
era foarte departe de acest automobil de lux pe 
care-l conducea soţul ei. Catlin privi pe fereas- 
tra automobilului, aflat pe podul spre portul 
Westhaven. Dedesubt se vedea portul cu zeci 
de iahturi aliniate, iar în faţă se vedea North 
Shore, o peninsulă care pătrundea adânc în 
portul Waitemata ce domina insula vulcanică 
Rangittoto. 

Conal locuia la o extremitate a plajei 


Takapuna, iar casa sa cu două etaje era bine 
ascunsă de ochii indiscreţilor datorită imenșilor 
arbori pohutakawa care creșteau pe stânci. 
Undeva, sub niște trepte care duceau spre casă 
se afla un golfuleț, la care nu se ajungea prea 
ușor de pe plaja mare asaltată permanent de 
turiști. De sus, de pe coama dealului, se vedea 
o învălmășeală de case, estompate în pâclă, 
înșirându-se la vale până aproape de rada 
întunecoasă a portului. Catlin privi şi spre dru- 
mul ce ducea către port, conturat de un șir 
șerpuit de felinare de stradă. Luminiţele bărcilor 
de pescari clipeau, cufundându-se și înălțându-se 
o dată cu hula. Orizontul îndepărtat se pierdea 
în beznă, dar marea neliniștită și învolburată se 
prelungea la infinit. Farul arunca razele sale 
peste nesfârșita întindere de ape. Catlin își 
aminti valurile veşnice care loveau stâncile 
neclintite de la baza farului. 

La prima vedere nu se schimbaseră prea 


multe. Leandrii își ridicau mândri florile 
mătăsoase dar otrăvitoare spre cer, liliacul se 
ridica printre ceilalţi arbuști sau plante decora- 
tive din grădina pe care doamna Loring ţinea 
morţiş s-o facă să semene cu o grădină în stil 
englezesc. 

Casa familiei Loring fusese printre primele 
construite pe vremea când accesul spre Tărmul 
de Nord se făcea doar cu feribotul. Ca de obi- 
cei, doamna Loring se afla în pragul casei, cu 
ochii ei albaştri şi reci, şi nici măcar nu schiță 
un gest de bun venit la vederea ei. 

— Catherine, i se adresă ea pe un ton foarte 
grav. Probabil vrei să faci un duș, după un zbor 
atât de lung. 

— Am făcut duș la hotel, mulțumesc, îi spuse Catlin. 

— Care hotel? Apoi după ce primi explicaţii 
de la fiul ei, ea adăugă. De ce ai mers la hotel, 
nu știai că locul tău este aici? 

Cu un zâmbet dispreţuitor, Catlin îi răspunse: 
— Doamnă, am părăsit casa asta având o idee 


foarte clară asupra a ceea ce reprezintă ea pen- 
tru mine. Vreau să vă asigur că am revenit numai 
la insistenţele lui Conal. 

Emily își înfruntă fiul cu privirea. 

— Înţeleg, zise ea, deși era foarte clar că nu 
mai pricepea nimic. 

— Este doar o problemă de afaceri, adăugă Catlin. 

— O să-ţi duc bagajele sus, interveni Conal. 

Tocmai în momentul acela, în capul scărilor 
apăru o mutrișoară amuzantă. 

— Tu erai! exclamă fata. 

Catlin nu fu defel surprinsă s-o revadă pe 
fetiţa pe care o îndrăgise cândva. 

— Ce faci? i se adresă ea cu căldură copilei. 
Te-aş fi recunoscut chiar dacă ai crescut mult, 
ai ochii familiei. Și aerul dispreţuitor fată de tot 
ce te înconjoară, ar fi adăugat Catlin. 

Jenny îi zâmbi fâstâcită. 

— Bine aţi venit, domnişoară, pardon, doamnă... 


— Spune-mi Catlin. Fata ridică privirea spre 
tatăl ei pentru a primi aprobarea acestuia. 

— Catherine va ocupa dormitorul bleu, inter- 
veni doamna Loring străfulgerându-i cu 
privirea pe cei prezenţi. 

— Am spus fosta ei cameră, mamă, îi atrase 
Conal atenţia. 

Emily trase aer în piept, dar ceva anume o 
făcu să se abţină de la comentarii. 

— Să zicem că n-am înţeles eu bine. 

— De fapt, nu are nici o importanţă, spuse 
Catlin care nu avea nici o chemare spre fosta ei 
cameră. Aceasta era despărțită printr-o ușă de 
apartamentul lui Conal, care, din nefericire, nu 
putea fi încuiată. 

— M-am gândit că te vei simţi mai bine acolo, 
spuse Conal luând-o înainte pe scări, lăsându-le 
într-o stare de confuzie totală pe cele trei 
femei. Emily Loring dispăru și ea imediat. 

— Nu mai știu să ajung la camera mea, spuse 


Catlin, n-ai vrea să mă conduci tu, Jenny? 

— Desigur, dar cât vei rămâne aici, Cat? 
Pardon, Catherine? 

— Deocamdată nu știm, se auzi vocea lui 
Conal care astfel o împiedică pe Cat să vor- 
bească. 

Catlin se încruntă, dar nu spuse nimic. 

Jenny remarcă: 

— Ai un nume frumos, Cat, dar de ce bunica 
îți spune Catherine? 

— Pentru că numele meu, Catlin, seamănă 
mult cu Catherine. La fel cum se aseamănă 
Jean și Jane, Guinevere și Jennifer. Dacă te 
interesează problema asta o putem discuta mai 
târziu, după ce ţi-ai terminat temele. 

Camera ei era neschimbată, iar cele câteva 
lucruri pe care le lăsase se mai aflau acolo. 
Catlin ridică nedumerită şi surprinsă din 
sprâncene. Era totuși încăperea în care ea 

încetase de a mai fi un copil. Aici suspinase 
nopți întregi după bărbatul care nu voise s-o 
audă deși se afla atât de aproape. Poate că 
acum Conal nu mai voia să înmormânteze tre- 
cutul, dar ea era foarte dispusă s-o facă. Cu 
toate resentimentele ei, nu putu să nu-și 
amintească cea de a șaptesprezecea ei aniver- 
sare când primise, tot în această cameră, o 
pereche de cercei cu diamante de la soțul ei, 
lucru care o făcuse să spere într-o viitoare 
căsnicie fericită. Cu cerceii la urechi ea înce- 
puse să viseze la felul în care s-ar putea schim- 
ba dacă ar avea timpul de partea ei și dragostea 
lui Conal. Acesta fusese foarte atent cu ea în 
seara respectivă, iar ea începuse să spere. Dar 
situaţia nu durase mult căci după o lună ea îl 
surprinsese cu Belinda Scargill. Aruncase 
atunci cerceii într-un sertar. Acum se întrebă 
unde ar putea fi, dar renunță și începu să 
despacheteze. 

— Nu ţi-ai adus prea multe lucruri, observă Conal. 


— Nu ai nimic mai bun de făcut? Nu con- 
sider că este cazul să-mi expun 
îmbrăcămintea în faţa ta. Când deschise ușa 
dulapului observă cu stupoare că hainele ei 
erau încă în dulap. 

— De ce ai mai păstrat toate astea, Conal? 

EI ridică din umeri. 

— La început, am crezut că te vei întoarce. 
Apoi, m-am gândit c-o să trimiti pe careva după 
lucrurile tale. Dar se pare că tu abia ai așteptat 
să scapi de aici, Catlin, nu? De altfel nu ti-ai 
luat nimic. 

— Acum poți arunca totul. Hainele astea 
sunt de mult demodate. 

Conal, care se întinsese pe pat cu mâinile 
sub cap și o privea, îi spuse gânditor: 

— Ce mult te-ai schimbat, Cat. Acești șase 
ani au făcut din tine o femeie foarte hotărâtă. 
Ce s-a întâmplat cu tine? 

— După cum ţi-am mai spus, m-am maturizat. 


— Am înţeles asta. Dar nu știu ce ai făcut în 
timpul acesta. 

— Am urmat cursurile unei universităţi. Am 
luat o diplomă și am început să lucrez la o 
firmă de comerţ. Și întrucât eram o 
proaspătă absolventă, am început cu o firmă 
mai mică, unde l-am cunoscut pe propri- 
etarul magazinului pe care vreau să-l 
cumpăr. 

— Despre care refuz să discut, timp de o 
săptămână. 

— Ai aici toate informaţiile, spuse Catlin 
întinzându-i un dosar. 

— Și dacă refuz să-ţi dau banii? 

— Voi solicita sistarea tutelei. Am peste 
douăzeci de ani și sunt unicul beneficiar. 

— Dacă ar fi într-adevăr așa cum crezi tu, 
tutela s-ar putea întrerupe, dar tatăl tău, în 
marea lui înțelepciune, i-a făcut și pe even- 

tualii tăi copii beneficiari, chiar dacă nu sunt 
născuţi în momentul acesta. Asta te face să 
nu mai fii unic beneficiar şi nu poţi sista 
tutela. 

Catlin îl privi cu ochii mari. 

— Aș vrea să văd și eu actul acesta. 

— Avocatul tău, Stretton, știe acest amănunt. 

Catlin rămase fără replică, cu privirea 
aţintită asupra rochiei pe care o avea în mână, 
cu creierul lucrând sub masca imperturbabilă a 
trăsăturilor ei. Probabil Conal avea dreptate, n-ar 
fi avut nici un motiv s-o mintă, dar oricum, tre- 
buia să confrunte spusele lui cu ale lui 
Stretton. Și dacă era adevărat, asta îi conferea 
puteri asupra ei până când ea va putea dovedi 
că nu vor exista alți moștenitori. Catlin îl 
urmări cu coada ochiului cum stătea întins pe 
patul ei, cu trupul lui bine făcut. 

— Se pare că va trebui să apelez la tribunal ca 
să modific termenii înțelegerii, spuse ea. 

— În ce fel? 


— O să modific termenii acestei tutele sau 
voi cere numirea unui alt tutore. 

— Cred că va fi greu să dovedești un eventual 
dezinteres. Nici nu am amestecat afacerile tale 
cu ale mele și le-am administrat destul de bine 
încât, practic, ţi-am dublat banii. 

— Poate că așa este, dar sunt sigură că voi 
putea dovedi că nu ești chiar impartial în ceea 
ce mă privește. 

— Fii atentă, Catlin, ce vrei să insinuezi? Că 
am lăsat sentimentele personale să-mi influ- 
enţeze faptele? 

— Nu insinuez nimic, spuse ea. De fapt, 
purtăm acum o discuţie fără sens, întrucât n-ai 
văzut evidenţele magazinului şi n-ai luat o 
decizie. 

— Desigur, zise Conal. Privirea lui rece se 
plimbă de la faţa la trupul ei, mângâindu-i 
sânii, picioarele lungi, talia subţire. Era o 

evaluare a felului în care se schimbase femeia, 
a ceea ce se ascundea sub fusta aceea de 
mătase. Catlin simţi că roșește şi se întoarse 
cu spatele. 

— Ai început să arăţi foarte bine, Catlin, zise 
el. Câţi ani ai acum? 

— Douăzeci și patru, ceea ce înseamnă că tu 
ai treizeci și doi? 

— Exact. Catlin, ţi-am lipsit după ce ai plecat 
de aici? 

Catlin îi înfruntă privirea. 

— Aşa cum mi-ar lipsi ciuma. 

— Atât de mult m-ai urât, Cat? 

— Nimănui nu-i place o boală fără leac. Se 
teme de ea și se bucură dacă are șansa să 
scape. 

— Înţeleg. Conal se ridică în picioare, 
îndreptându-se spre ușă. Cina se servește la 
șapte treizeci, ca de obicei. Acum vrei să 
foloseşti baia? 

— Nu, ești liber s-o faci tu. 


Apartamentul lui Conal avea o singură baie, 
mare și compartimentată, dar ea nu putea 
risca să fie surprinsă în situaţii delicate. Se 
simți dintr-o dată epuizată. Zborul peste 
marea Tasmaniei nu fusese mare lucru, dar 
evenimentele care se derulaseră în orele 
următoare o obosiseră. Nu-i plăcea să trăiască 
într-o stare de permanentă tensiune, măsurân- 
du-și fiecare vorbă, urmărind figurile tuturor 
ca să vadă dacă nu le tresare vreun mușchi pe 
fețe. Se dezbrăcă și patul gata pregătit o trase 
la somn. Catlin se gândi că soacra ei, nici dacă 
ar fi vrut n-ar fi putut să aleagă un mobilier 
mai opulent care să creeze o stare de discon- 
fort unei tinere de șaptesprezece ani. Își 
plimbă privirea de la dulapul stil, la scaunele 
franțuzeşti care se aflau risipite în încăpere, la 
secretaire, la draperii. Își aminti cât de greu îi 
fusese la început să se miște prin cameră fără 

să se atingă de toate acestea. Singurele lucruri 
care-i făcuseră plăcere în această cameră 
fuseseră husele, covorul în care i se afundau 
picioarele, măsuțele răzlețe și etajerele pentru 
cărţi care erau mai mult funcţionale decât 
decorative. Cu toate acestea încercă regret 
pentru că își regăsi nimicurile ei preferate 
care, răspândite prin încăpere, atenuau în 
bună măsură lipsa de personalitate a acesteia. 
O privire aruncată ceasului de la mână îi spuse 
că trebuia să se grăbească dacă voia să ajungă 
la timp la masă. Peste jumătate de oră cobora 
scara, mulţumită de fâșâitul rochiei de mătase, 
de un bej foarte pal, cu cordon auriu în talie. 
Pantofii erau de aceeași culoare cu rochia. 
Purta un inel de aur pe unul dintre degete și 
spirale de aur la urechi. Nu purta verighetă, 
renunțase la ea de când plecase. Tocmai de 
aceea, poate, privirea Emily-ei Loring se opri 
chiar asupra inelului de pe degetul ei. Când 

intră ea, Conal ridică ochii. Pentru un 
moment, ea avu impresia că zărește un licăr în 
ochii lui, stins apoi dintr-o simplă clipire a 
genelor. 

— A meritat să te aşteptăm, Cat, zise el. 

Catlin nu-i răspunse dar se așeză pe canapea 
lângă Jenny, care citea o carte. 

— Lasă cartea, Jenny, nu este politicos să 
citești când avem musafiri. 

Vorbele acestea fuseseră spuse cu scopul ca 
ea să înțeleagă statutul pe care-l avea în această 
familie. Jenny lăsă cartea iar Conal îi turnă vin 
alb în pahar. 

— Ai uitat că vine și familia Perrot la cină ? îl 
întrebă Emily. 

Cei doi Perrot erau un cuplu foarte plăcut, 
frate și soră, Lee și Angela, nişte oameni prea 
politicoși pentru a face vreun comentariu când 
Conal le-o prezentă ca pe soţia lui. Lee era ceva 
mai tânăr decât Conal, puţin mai scund și mai 

solid, arăta ca un atacant stânga de rugbi. 
Angela arăta superb, era o tânără care acorda o 
mare atenţie felului în care se prezenta. Părul 
negru îi era pieptănat spre spate, lăsând să se 
vadă o figură cu trăsături clasice, cu ochi negri, 
gura roșie şi nas acvilin. Deși nu părea prea 
inteligentă, Angela lucra într-o agenţie de voiaj 
și se descurca foarte bine, dar faptul că se agăța 
de fiecare cuvânt al lui Conal îi displăcu lui 
Cat. Dar de fapt, după acești șase ani de 
despărţire, ea renunţase la orice drept asupra 
lui și ultimul lucru pe care și-l dorea era o 
reconciliere. Era bine să se instaureze pacea 
între ei, dar ea nu se va mai pune niciodată în 
poziția de subordonată a lui. Tocmai de asta 
zburase spre acele locuri din Australia, pentru 
a se descoperi pe sine înainte ca viaţa să-i dis- 
trugă adevăratul caracter. Atâta timp cât trăise 
tatăl ei, ea ocupase locul fiului pe care și l-ar fi 
dorit acesta, iar personalitatea ei avusese de 

suferit din cauza permanentei lui dezamăgirii 
că nu avusese un fiu care să-l moștenească. Iar 
Conal o strivise în continuare. Îi trebuiseră 
șase ani ca să scape de sentimentul de inutili- 
tate și nu mai era dispusă să cedeze acum. 

— Cât timp vei sta aici? i se adresă Lee Perrot. 

— Nu știm încă, răspunse Conal în locul ei. 
Mai vrei vin? 

— Nu, mulţumesc. 

Și asta fusese tot. Mai apoi, Lee se aşeză 
lângă ea în timp ce Conal și Angela căutau un 
disc pe care să-l asculte. 

— Misterioasă doamnă, îi spuse Lee, ai şocat-o 
pe Angie. Ea avea mari speranţe să devină 
doamna Loring. Ştiam, desigur, că există o 
fostă soţie dar nimeni nu ne-a spus că este o 
adevărată frumuseţe. Spune-mi, unde te-ai 
ascuns în ultimii ani? 

Catlin îi răspunse foarte concis, precizând 
locul în care trăise. 

— Văd că nu vrei să-mi spui mai mult. Nu-i 


nimic. ÎL văd pe Conal privind impacientat 
înspre noi, așa că vom schimba subiectul. 

Lui Catlin nu-i trebui mult pentru a ajunge 
la concluzia că Lee era un bărbat inteligent cu 
care îi făcea plăcere să discute. Angela, care-i 
urmărea, i se adresă cu un aer obosit fratelui 
ei: 

— Lee, cred că ai plictisit-o destul pe 
Catherine. 

— Numele meu este Catlin. CAT LIN. Este 
o versiune scoțiană a lui Catherine, ce-i drept, 
dar este numele dat de bunica mea și-mi place. 
Ca atare, cei care vor să capete răspuns de la 
mine îmi spun așa. 

Se lăsă o tăcere penibilă. 

Angela roși, părând dintr-o dată vulnerabilă, 
și ceru ajutorul lui Conal, din priviri. 

— Am auzit, zise ea cu glasul pierit, că așa te-a 
strigat doamna Loring. Catherine. 

— Da, este posibil, dar e singura care-mi 


spune așa pentru că, de obicei, oamenii rețin 
când îi atenţionez că numele meu este 
Catlin. 

Angela înclină din cap, în semn că a înţeles, 
iar Conal, care se apropiase de canapeaua pe 
care stătea Catlin, își așşeză mâinile pe umeri ei. 

— De fapt, este numele care ţi se potrivește, 
draga mea, zise el. 

Chemarea doamnei Loring încheie însă 
începutul de scenă idilică dintre ei. 

Catlin rămase cu un gust amar după prima 
seară petrecută în familia celui care conform 
actelor era soţul ei. 

Capitolul 3 


— Cred că este momentul să avem o discuţie, 
spuse Catlin pe când urcau scările. 

— În camera ta sau a mea? 

Catlin nu avea de gând să meargă în camera 
lui, căci nu se simţea în siguranță. 

— Cred că ar fi mai indicat în birou. Și chiar 
acum. 

— Catlin, rişti prea mult. Ştii că nu primesc 
ordine de la nimeni. 

— Nici eu, Conal. Şi nimeni, nimeni nu mă va 
face să mai fiu ce-am fost odată. Nu știu ce jocuri 
vrei să faci tu, Conal, dar nu voi face parte din 

ele. Dacă nu mă lași în pace, mă întorc la hotel. 

Conal o urmărea cu ochi trişti. 

— Sunt soțul tău, Catlin, am dreptul să te ating. 

— Asta este o idee depășită, Conal! Nu ai nici 
un drept asupra mea, decât dacă ţi-l confer eu. 
Și, din câte-mi amintesc, ne-am lămurit complet 
în privinţa asta acum șase ani. Oricum, nu cred 
că vom putea ajunge vreodată la discuţii amicale. 
După... după ce s-a întâmplat atunci... 

Conal se îndreptă spre fereastră. 

— Cred că acum este cel mai bun moment 
pentru a-ţi spune că regret fapta mea necugetată 
de atunci. N-am avut intenţia să te rănesc în 
vreun fel. Erai atât de lipsită de apărare, de vul- 
nerabilă, şi asta m-a înfuriat și mai tare, continuă 
el. Când ai intrat în camera mea și ai început să 
ridici tonul la mine, mi-am pierdut controlul. 
Nimic din ceea ce spun acum știu că nu poate 
repara situaţia dintre noi, dar când m-ai părăsit 
mi-am pierdut minţile. 

Scuza lui, era desigur, formală. Cu toate aces- 


tea, el, celebrul ei soț, bărbatul căruia nu-i 
rezista nici o femeie, ajunsese să-i ceară scuze. Și 
nu pentru că se culcase cu Belinda și mai nu știu 
cum, ci pentru că-i făcuse ei viaţa amară. 

— Catlin? 

— Au trecut șase ani de atunci, spuse ea fără 
nici un fel de emotie. Dacă vrei să te iert, bine, o 
fac. Nu-mi mai pasă. 

— Cu toate astea nu suporţi atingerea mea. Se 
lăsă tăcerea. Catlin rămase nemișcată, sprijinin- 
du-se cu o mână pe braţul canapelei. Bănuiesc 
că numai atingerea mea îţi repugnă. Simti 
aceeași senzaţie neplăcută când te atinge un alt 
bărbat? 

— Asta nu este problema ta. 

— Catlin, nu suntem divorțaţi. 

Catlin se încruntă. Ce naiba voia Conal acum? 

— Nici nu consider că am fost vreodată 
căsătoriţi. 

— Din punct de vedere legal mai suntem încă 


soţ şi soţie. Căsătoria noastră a fost și con- 
sumată. Spune-mi, Catlin, de ce n-ai divorţat 
între timp? 

Catlin ridică din umeri. 

— Trăind în Australia, la mare distanţă de tine, 
n-am simţit nevoia s-o fac. Iar dacă ne gândim 
mai bine, eu te-am părăsit. Tu erai cel care tre- 
buia să divorţeze. De ce n-ai făcut-o? 

— N-a fost necesar. Nu mai simt nevoia să mă 
recăsătoresc. 

— Biata Angela! Nu crezi că ar trebui s-o 
informezi și pe ea? Sau Emily. Și ea consideră că 
ai nevoie de o soţie. N-o ţii la curent cu legăturile 
tale amoroase? 

— Nu discut problemele de acest gen cu 
mama, spuse Conal, care se apropie de ea, 
aplecându-se asupra ei, blocând astfel lumina 
care venea spre ea de la singura lampă aprinsă 
din încăpere. Ea îi putea auzi respiraţia acum, 

îi simțea mirosul aftershave-ului. Dacă făcea 
un pas înapoi, el ar fi înţeles că se simţea încă 
vulnerabilă în prezenţa lui. Catlin ridică spre 
el o figură rece, mândră, sfidătoare, hotărâtă 
să nu lase să transpară nici o emoție. Era genul 
de joc de-a șoarecele și pisica, pe care el îl 
agrea, şi care avea ca scop reducerea ei la 
tăcere. 

Conal zâmbi, arătându-și dinţii atât de albi, 
şi o urmări cu ochii pe jumătate închiși. Încet, 
ridică mâna și atinse spirala de aur de la ure- 
chea ei. Căldura degetelor lui care-i atinseră 
faţa îi făcu sângele să pulseze puternic, iar 
pupilele să i se dilate. Spirala de aur era prinsă 
de ureche printr-un inel. Cu o mișcare lascivă 
Conal îi scoase unul dintre cercei, apoi pe 
celălalt, profitând de ocazie pentru a zăbovi 
asupra locului în care o venă îi pulsa atât de 
tare. 

— Ţi-e teamă de mine, Cat? 

O, da, îi era teamă, dar simţea și o furie 


neputincioasă, căci în pofida faptului că el râdea 
foarte degajat, ea intuia ce se ascundea sub 
această atitudine a lui. 

— Şi n-aş avea motive să-mi fie teamă? întrebă 
ea ridicând spre el cei mai limpezi ochi pe care-i 
văzuse el vreodată. 

Conal o privi, mângâindu-i trăsăturile, dar 
fără a realiza că prezenţa lui o stimulase fizic. 
Acum, ea ştia că fusese o pradă cam uşoară. Nu 
era chiar ca o carte deschisă, e drept, dar 
emoţiile ei juvenile o trădaseră tocmai când se 
așteptase mai puțin. 

— Poate, spuse el după câteva momente. 
Privirea lui coborî spre mijlocul ei, la fel și 
mâna lui. Mi-ai interpretat greșit spusele, nu 
vreau să mă mai însor, dar am nevoie de o 
soţie, poate numai și pentru a-i oferi fiicei mele 
o viaţă normală de familie. Mama a făcut destul 
de bine faţă problemelor până acum, dar de la 

începutul anului nu s-a simţit prea bine. Grija 
pe care trebuie să i-o poarte lui Jenny o 
epuizează. 

— Cred că și eu i-am creat multe probleme, 
admise Cat. 

— Tu? Nici vorbă! Mama mi-a spus de multe 
ori că ești femeia care-mi trebuie. 

— Mă simt foarte bine acum când nu-mi mai 
fac probleme în legătură cu familia ta, Conal, 
reluă Cat pe un ton autoritar, încercând să-și 
elibereze mâna din palma lui. Dar fu o mișcare 
greşită. Conal profită de mișcarea ei, o sărută, 
apoi îi prinse capul între palmele lui pentru a o 
forţa să-i întoarcă sărutul. Când acest sărut luă 
sfârșit, ea-și duse palma la gură, amintindu-și 
lecţiile de autoapărare pe care le luase în 
Australia, și că putea să-i opună rezistenţă. 

— Nu mă privi cu ochii ăștia speriaţi, Cat, pen- 
tru numele lui Dumnezeu, n-a fost decât un 
sărut. 

Când își recăpătă suflul, ea reuși să îngaime 


câteva cuvinte. 

— Plec, spuse ea, trebuie să plec. 

— Nu! Conal o prinse de umeri și o întoarse 
spre el. Asta ţi-am făcut, Cat? Nu suporti atin- 
gerea unui bărbat? 

Dar ea își recăpătase curajul. 

— Numai atingerea ta mă deranjează. 

— Înţeleg, zise Conal. 

Perfect, își spuse Catlin, așa-i trebuie! ÎL rănise 
exact acolo unde îl durea mai tare, în mândria 
lui de bărbat. 

— Au fost mulţi bărbaţi în viaţa ta, Catlin? 

Pe moment, ea ezită înainte de a-l minți. 

— Ce crezi? Când te-am părăsit eram total 
debusolată, nu mai aveam încredere în mine. A 
trebuit să-mi dovedesc mie că nu eram o proastă 
cum spunea mama ta, așa că m-am înscris la uni- 
versitate, am învăţat să am grijă de o gospodărie, 
să primesc oaspeţi, am făcut sport, am devenit o 

femeie de lume. Ştiam că-i plac femeile cu multă 
experiență, așa că am devenit una dintre ele. 
Apoi, pe un ton cinic, continuă: dar cu trecerea 
timpului am realizat că nici un bărbat nu merită 
atâta atenţie, muncă și strădanie, așa că am 
renunţat. Acum când ştii totul chiar de la mine, 
dacă vei dori să divorţezi de mine pe motiv că am 
fost infidelă, o poţi face. 

— Ai un iubit acum? 

— Da, spuse ea cu plăcerea pe care i-o dădea 
siguranţa de sine, dar asta nu este problema 
ta. 

— Am crezut că ești o femeie puternică și că nu 
te vei lăsa dusă de val. Și aș vrea să-ţi mai 
amintesc un amănunt legat de noaptea aceea de 
pomină: deși mi-ai opus rezistență, mă doreai 
aşa cum te doream și eu.Tu mi-ai provocat acea 
reacţie. 

— Şi nu aveam motive s-o fac? Sau trebuia să 
accept în tăcere că aveai o amantă? Nu m-ai vio- 

lat pentru că mă doreai, ci pentru că așa ai 
înțeles tu că mă poţi subjuga. De fapt, nici nu 
știu prea bine ce-a fost între noi, viol sau numai 
uz de forță! Oricum, m-am simţit umilită. 

— Îți repet că te doream, Cat. Și tu mă 
doreai, te-au trădat propriile-ţi reacţii. Cred 
că de asta eviţi atingerile mele. De fapt, relaţia 
noastră a fost oarecum nefirească. M-am 
însurat cu o școlăriță, dar nu m-am așteptat să 
te comporti în pat ca o tigroaică. Aşa că nu 
văd ce sens are să mă învinuiești pentru ceva 
ce era inevitabil! Regret că debutul tău în viaţa 
sexuală a fost prea brutal şi neplăcut, căci 
bănuiesc că fiecărei femei îi plac sentimenta- 
lismele legate de prima noapte de dragoste și 
că eu te-am privat de asta. 

— A, deci tot ce s-a întâmplat a fost din vina 
mea? Află că nu voiam să fac dragoste cu tine, 
Conal, și că m-ai forţat. În ceea ce mă priveşte a 
fost viol adevărat. 

— Poate. De fapt, mi-am și cerut scuze în 


repetate rânduri și nu pot fi mândru de ceea ce 
s-a întâmplat atunci. lar acum, când văd cum 
reacționezi la atingerea mea, sunt și mai puțin 
mândru. 

— Acum sunt liberă, Conal, și asta înseamnă 
foarte mult! 

— Liberă, zici? N-aş spune! Eşti atât de 
conștientă de atingerile mele, de prezența mea 
când ne aflăm în aceeași încăpere! 

— Încetează! strigă Catlin, pregătită să-l 
lovească. 

— Nu face vreo prostie, Cat! Eşti la mâna mea 
și ai venit aici cu un scop pe care probabil vrei să 
ti-l atingi. 

— Voi pleca mâine. 

— Dacă faci asta, poti să-ţi iei adio de la bani. 
Comportă-te corespunzător, fii înțelegătoare și 
după ce vom studia împreună posibilitatea 
cumpărării magazinului, vom rezolva problema. 

— Nu-mi mai da sfaturi, Conal. Am douăzeci și 


patru de ani și nici nu sunt la prima mea 
dragoste. 

— Este foarte adevărat, dar peste prima 
n-ai reuşit să treci. Ai nevoie de autocon- 
trol, draga mea, îi spuse el pe un ton batjo- 
coritor. 

Cu ochii în jos, Catlin făcu un pas înapoi. 

— Trebuie să rămân, nu am altă soluţie. 
Dar voi face tot posibilul să rezolv problema 
acestei tutele, căci nu vreau să-ți văd figura 
ori de câte ori am nevoie de propriii mei 
bani. 

— Bine, Cat, noapte bună, ne vedem 
dimineaţă, cu sentimente mai bune. 

Lui Cat îi trebui aproape o oră să adoarmă, și 
i se păru că aproape imediat ce reuși s-o facă fu 
trezită de o bătaie în ușă. 

— Cat! 

Se uită la ceas, era ora trei și cinci minute. 

— Se întâmplă ceva cu mama! îl auzi pe Conal 


care pătrunsese în camera ei. Am anunţat doc- 
torul și este pe drum, dar Jenny s-a speriat rău. 
Poţi avea grijă de ea? 

— Desigur, Conal, spuse ea, și fără a șovăi se 
îndreptă spre camera fetei. 

Jenny, care se speriase, plângea, neștiind ce 
se întâmplă. 

— Catlin, care este starea bunicii? Va... va 
muri? 

— Nu cred, zise Catlin. Este o doamnă foarte 
puternică bunica ta, la fel ca tatăl tău și ca tine. 
Nu i-a venit încă timpul. 

— Am Supărat-o foarte tare, recunoscu 
fetiţa. 

— Asta se întâmplă destul de des între mem- 
brii unei familii. Dar nu înseamnă că tu i-ai 
provocat această problemă. Catlin stinse veioza 
de la noptiera fetiţei, care se cuibări la pieptul ei. 

După câteva minute de tăcere, fetița întrebă: 

— Crezi c-o să se facă bine? 


— Sunt sigură, draga mea. 

Se auzi o bătaie în ușă, apoi Conal pătrunse în 
încăpere. 

— Mama a suferit un infarct, se pare că va tre- 
bui să stea în spital o vreme. Eu o să plec cu ea. 
Te deranjează să stai tu cu Jenny? 

— Nicidecum. 

Catlin luă în braţe fetiţa adormită și se-ndreptă 
spre camera ei. 

Cu toate că era îngrijorată pentru starea lui 
Emily, Catlin adormi imediat cu Jenny în braţe. A 
doua zi, fură trezite de Conal: 

— Scularea, fetelor, este ora opt. 

Fără a deranja copilul, Catlin ușor ridică capul 
și-l văzu cu o ceașcă de cafea în mână, pregătit 
pentru a pleca la birou. 

— Cum se simte Emily? 

— A trecut peste momentele cele mai dificile. 

Conal o privi lung. 

— Privindu-vă, n-am știut care dintre voi este 


mai tânără decât cealaltă. Iar Jenny trebuie să se 
trezească, o s-o duc eu la școală. 

Catlin se ridică să-i pregătească fetei micul 
dejun, căci menajera întârzia. 

După câteva secunde de ezitare, Jenny o 
întrebă: 

— Vei sta mai mult timp cu noi, Catlin? 

— După cum ţi-am mai spus, Jenny, am venit 
aici doar pentru a rezolva o problemă legată de 
banii lăsaţi de tatăl meu. După ce se rezolvă mă 
întorc în Australia. 

— Ce bine ar fi fost să rămâi aici, cu noi! spuse 
fetiţa, iar Catlin nu știu pentru moment cum ar fi 
fost mai bine să reacționeze. 

Conal, care asistase la discuţia lor, i se adresă 
fetiţei cu glas duios: 

— Nu te îngrijora, Jenny, o vom ruga pe Catlin 
să rămână cu noi, cel puţin până va ieși bunica 
din spital, și cred că nu ne va refuza. 

Capitolul 4 


Catlin își opri ochii la nivelul gurii lui atât de 
frumos conturate. După ce Jenny se duse la cul- 
care, îi spuse cu răceală în glas: 

— Ai făcut o gafă, Conal, cred că ţi-ai dat seama 
de asta. Nu pot rămâne aici și nici nu te voi ierta 
pentru că mă fortezi să mint un copil. 

Conal ridică din umeri. 

— Ai iertat tu și lucruri mai grave. 

De data asta, Catlin se forță să-l privească în 
ochi. 

— Cred că ar fi trebuit să înţelegi până acum 
cât de mult îmi displace să fiu obligată. 

Observ că ai o bucurie ascunsă când reușești 
să-i transformi pe cei din jur în adevărate 
marionete, dar asta este ultima dată când îţi 
reușește cu mine. O dată ce ajung în Australia 
nu vei mai avea nici o putere asupra mea sau 
afacerilor mele. 

Conal o privi zâmbind, apoi îi mângâie încet 
obrazul. Catlin încercă să-și ferească fata. 

— Nu te mișca, spuse el urmărindu-i 
genele lungi care se lăsaseră peste ochii 
mari, luminoși. Conal întinse mâna din nou 
și-și reluă mângâierea cu mișcări mai lente, 
lascive. Catlin se surprinse reacționând la 
atingerea lui și se uri pentru această slăbi- 
ciune. 

— Nu-ţi fac nici un rău, Catlin, spuse el ca un 
om care încearcă să calmeze un animal intrat în 
panică. Totul este în regulă, Cat. Vezi și tu că 
atâta timp cât vei fi foarte speriată din cauza mea, 
te vei afla sub dominaţia mea. Relaxează-te, Cat, 

îi spuse el mângâindu-i obrazul cu pielea ca de 
mătase. Nu-ţi voi face rău și nici nu voi mai 
încerca vreodată să te aduc cu forța în patul 
meu. 

— Eşti chiar atât de afectat de faptul că mă 
sperie atingerea ta? 

— Poate că mă loveşte exact în mândria mea 
de bărbat. 

— Deci este tot un punct de vedere egoist. 

— Cat, repet ce ţi-am spus. Dacă vei continua 
să te temi de atingerile mele, nu te vei putea 
elibera niciodată de mine. Sunt două feluri de 
sclavie, după cum prea bine știi. Una este cea 
printr-o foarte mare dragoste care te subjugă, iar 
alta prin teama fizică. 

— Şi ce voi face cu amintirea umilinţelor tre- 
cute? 

Se citi mânie în ochii lui, dar mâinile lui con- 
tinuau s-o mângâie de parcă ar fi avut o viaţă pro- 
prie. Palma lui trecu uşor peste obrazul ei, 

urmărindu-i linia maxilarului, peste pomeţii 
obrajilor, peste sprâncenele frumos arcuite. 
Catlin simţi că roșește. 

— Astfel ţi le amintești, Cat? Trebuie să 
recunosc că la început am avut intenţia să te 
umilesc, dar n-a durat mult. Chiar dacă erai 
furioasă pe mine, ai înţeles acest lucru. 

— Mă urai. 

— Nici vorbă! Conal o apropie de el. 
Obrazul lui ajunse astfel foarte aproape de 
fruntea ei. Cum aș fi putut să te urăsc? Am 
văzut că erai profund nefericită, din vina mea. 
Asta m-a înfuriat, nu pot nega, dar eram furios 
pe mine pentru că nu procedasem corect. Iar 
apoi, în loc să avem o discuţie deschisă, să 
încercăm să punem lucrurile la punct, ne-am 
pierdut amândoi controlul și uite ce-a ieșit. 
Catlin, de fapt, ești sigură că de mine te temi 
și nu de propriile tale reacţii? Căci după felul 
în care ai reacționat în timpul așa-zisului viol, 

asta s-ar putea înţelege. Sau te deranjează să 
recunoști un asemenea adevăr, draga mea? 

— Nicidecum! spuse Cat cu pumnii încleștați. 
Ea regretă că pentru un singur moment se lăsase 
prinsă de vraja vorbelor lui, căci i se păruseră 
sincere. Oricum, nu se așteptase la o nouă 
capcană. 

Încet, Conal o trase spre el, înlănţuind-o cu 
braţele, lipind-o de pieptul lui. Acolo unde 
trupurile lor se atingeau, Cat simţea scântei de 
dorinţă și nici Conal nu rămăsese neafectat. Ea 
îi simţea bătăile inimii, ocazie cu care 
descoperi spre surprinderea ei că nu-i 
displăcea ceea ce se petrecea. Astfel ţinută în 
frâu doar de către ea, pasiunea aștepta să 
depășească hotarele rușinii, ale reţinerii, pen- 
tru a izbucni la viaţă. 

— Te rog să-mi dai drumul, îl imploră ea. 

— Nu înainte de a mă săruta. 

— Nici vorbă. 

— De ce, draga mea? Te temi că ar putea să-ţi placă? 


— Nu mă poţi forța să fac ceea ce doreşti tu. 

— Nu, dar te-aş putea face să doreşti singură 
asta, te-aș putea seduce. 

Spre uimirea ei, Catlin se simţi răspunzând 
sărutărilor lui. 

— Să nu îndrăznești, protestă ea formal. 

— Este o mare diferenţă între viol și seducţie, 
îi explică el reprimând orice încercare a ei de a 
se elibera. Poate că este momentul să vezi 
diferenţa. 

— Nu! 

— Atunci, sărută-mă! După ce zbaterea ei 
încetă, el îi zâmbi. Cat, te doresc! 

Catlin se trezi prizoniera braţelor lui. Trupul 
ei fu cuprins de flăcări, și nu găsi nimic mai bun 
de făcut decât să se agate de umerii lui. Tremura 
din cauza șocului, a senzaţiei de teamă. Conal o 
săruta fără încetare, iar ea se lăsa pradă 
sărutărilor lui. 

— Gata, spuse ea la un moment dat, te-am 


sărutat, acum dă-mi drumul. 

— Sper că nu ţi-a displăcut? zise el 
eliberând-o. 

— Mă duc la culcare, spuse Cat. 

— lar eu merg să înot puţin, sper că apa rece 
va realiza ceea ce reușeau altădată dușurile reci. 
Am observat, Catlin, spuse el, că roșești prea 
mult pentru o persoană sofisticată cum ești tu. 
Noapte bună, draga mea. 

O dată ajunsă în pat, Cat nu adormi decât 
când îl auzi pe Conal intrând în camera lui. 
Dormi până dimineaţa când Jenny sosi în camera 
ei. 

După aceea, zilele trecură repede. Starea 
lui Emily evolua bine. Medicii spuneau că 
după o altă săptămână de spitalizare, ea-și va 
putea continua tratamentul acasă. Jenny abia 
aștepta să-şi revadă bunica. Erau o familie 
fericită, se gândi Catlin. O casă frumoasă, o 

copilă reușită la vederea căreia faţa i se lumi- 
na, toate acestea erau lucruri de care Conal se 
bucurase deja, dar se pare că ei îi erau 
interzise. Nu putea crede că va găsi vreodată 
un bărbat în care să aibă încredere. Căci nici 
unul dintre cei doi bărbaţi care-i inspiraseră 
încredere nu făcuse faţă standardelor tot mai 
ridicate pe care ea le impunea. Acum ea căuta 
un bărbat superior lui Conal, din toate 
punctele de vedere. Un bărbat mai puternic, 
cu o mai mare forţă de atracţie, mai frumos, 
mai bogat, poate. Dar era cam greu de găsit. 
Combinația aceea specială de caracteristici îl 
făcea pe Conal unic. Așa că ei îi mai rămăsese 
doar să-și irosească adâncurile simţirilor pe 
experienţe trecătoare, sau să rămână singură 
toată viaţa, să fie mătușă iubitoare pentru 
copiii altora, să caute doar compania priete- 
nilor şi să se împlinească prin muncă. De fapt, 
și alţii încercaseră toate acestea şi reușiseră. Va 

face și ea la fel. Conal se afla în aceeași stare, 
tânjea după defuncta lui soţie, Claire, și inima 
lui era îngropată alături de ea. 

Într-una din zile, Conal o invită să facă o vizită 
familiei Radich, care rămase surprinsă când le-o 
prezentă pe Catlin ca soţia lui. 

— Te rugăm să ne scuzi, spuse Marija Radich, 
am auzit multe despre tine, dar nimic nu 
justifică... femeia se întrerupse, într-o stare evi- 
dentă de confuzie. 

Catlin îi zâmbi. 

— Au trecut șase ani de atunci. 

— Important este că te-ai întors, spuse Marija 
Radich. 

Catlin vru să-i precizeze că lucrurile nu 
stăteau chiar așa, dar tocmai atunci Jenny și 
Lalage, fetița familiei Radich, solicitară ajutorul 
Marijei căci porcușorul de Guineea scăpase şi nu 
puteau să-l mai prindă. Petrecură o după- 
amiază plăcută, iar Stefan îi explică lui Catlin 

tehnica prin care obțineau acel vin minunat, cu 
gust unic. Pe drumul de întoarcere, Jenny o 
întrebă brusc. 

— Cat, tu unde locuiești în Australia? 

Catlin îi spuse numele orașului, apoi cu 
toate eforturile pe care le făcu de a nu se atașa 
de ea, nu rămase insensibilă la rugăminţile ei de 
a-i povesti despre viaţa de acolo. Catlin își dorea 
mult un copil. Își spuse că, după ce va pleca, 
Jenny o va uita ușor, poate îi va scrie o dată, de 
două ori și atât. Problema cea mai grea cu care 
trebuia să se confrunte rămânea concediul ei de 
trei săptămâni care lua sfârșit în curând. Conal o 
privea conștient că ceva anume, ceva nespus 
încă, o frământa. 

— Va trebui să plec, Conal, îi spuse ea, con- 
cediul meu va lua sfârșit curând. 

— Nu cumva te așteaptă vreun iubit 
nerăbdător? 

— Şi dacă ar fi aşa? 

Conal murmură ceva ce ea nu înţelese, dar 


intui, după expresia feţei lui. Imprecaţia o făcu 
să-și piardă siguranța pe care i-o conferiseră 
ultimele clipe petrecute în preajma lui Conal. 
Acesta își luă libertatea de a o prinde în braţe și 
a O săruta cu foc. 

— Te rog să nu mă mai atingi! spuse ea 
furioasă. 

— Eşti soția mea și te voi atinge când vreau și 
unde vreau! 

— Chiar dacă știi că mă gândesc la alt bărbat? 
De fapt, nici eu nu ţi-am stricat relația cu 
Belinda, care se ţinea pretutindeni după tine ca 
un cățeluș, făcându-mă în permanenţă 
conștientă de prezenţa ei. Chiar crezi că eu nu 
vedeam ce se întâmplă? Cat făcu un pas înainte 
cu mult curaj, fără a se mai teme de el. Chiar și 
acum Sunt sigură că ai pe cineva, căci tu nu poţi 
sta singur, Conal. Ai nevoie de o femeie, orice 
femeie, atâta timp cât este frumoasă, 

necăsătorită, pentru că tu, de fapt, nu cauţi o 
relație de durată. Îţi doresc succes, căci asta îti 
dorești, dar nu mai încerca să mă faci să mă simt 
vinovată.Tu m-ai făcut ceea ce sunt acum. 
Trebuie să dai vina pe tine însuţi dacă nu-ţi place 
ce vezi! 

— De ce afirmi că nu-mi doresc o relaţie 
serioasă, Catlin? Spune-mi, aș vrea să știu. 

Simţindu-se dintr-o dată epuizată, ea-i spuse: 

— După moartea lui Claire, n-ai mai simţit 
nevoia să te îndrăgostești. 

Conal închise ochii, apoi îi deschise din nou 
privind-o intens. 

— Am iubit-o pe Claire, recunoscu el, oarecum 
vinovat. O voi iubi mereu, de fapt. Dar ea este 
moartă și deși am jelit-o îndeajuns, nu sunt 
nebun să-mi înmormântez inima pe vecie alături 
de ea. Asta ai crezut tu despre mine? 

— Este cea mai indulgentă interpretare a com- 
portamentului tău, de fapt, spuse Catlin care era 


77 


conștientă că, în pofida faptului că discutau în 
contradictoriu, era prima oară când comunicau, 
în farsa aceea care era între ei. 

— Indulgentă? Da, poate. Dar de ce ai fi tu 
indulgentă, Catlin? Privește-mă, Catlin! Conal îi 
prinse bărbia și îi întoarse fața spre el. Cat tinea 
ochii în jos, iar obrajii îi ardeau. 

— Ce simţi când mă priveşti, Cat? De ce te-ai 
căsătorit cu mine? 

— Pentru că nu știam ce altceva pot să fac, 
spuse ea. 

— Cred că nu ţi-a fost prea ușor, Cat. Abia 
acum înțeleg că n-ar fi trebuit să te aduc aici, să te 
aduc în viața mea fără să te fi pregătit în vreun fel. 

Capitolul 5 


Se auzi vocea lui Jenny care îi striga din 
bucătărie. Cina se desfășură într-un mod foarte 
plăcut și intim. 

— Bunicii nu-i place ca eu să mănânc ham- 
burger la cină, spuse fetiţa cu gura plină. 

— Dacă n-o faci prea des, nu este nici o 
problemă, spuse Cat, întinzându-i o farfurie cu 
legume asortate. Important este să ai și o salată 
alături. 

În acel moment sunetul telefonului le între- 
rupse conversaţia și Catlin merse să răspundă. 
Auzi vocea unei femei: 

— Sunteţi doamna Loring? 


— Da, sunt doamna Conal Loring. 

Se lăsă o tăcere nefirească, apoi femeia vorbi 
din nou, de parcă ar fi avut nevoie de un 
moment pentru a-și reveni. 

— Cred că este o greșeală. 

— Nu este nici o greșeală, sublinie Catlin. Aveţi 
un mesaj? 

— Mda, zise aceasta. l-aţi putea transmite lui 
Conal că Moya Southcott l-a căutat și aşteaptă 
telefonul lui? 

Să fii sigură c-o să te sune, spuse Catlin în 
gând, dar îi notă numele pe o bucată de hârtie. 

— Am notat, la revedere. 

— Dar cum se face că răspundeţi la acest tele- 
fon, nu sunteţi divorţaţi? 

— Nu, ripostă Catlin cu fermitate. La revedere, 
domnişoară Southcott. 

Nici măcar muzica lui Palestrina nu mai avu 
darul de a o calma. Mintea i se goli dintr-o 

dată, ceva straniu pentru ea. Nu se mai 
gândise de câtva timp la situaţia ei și infideli- 
tatea lui Conal, de parcă ar fi vrut să se lase 
pradă uitării de sine, plutind în spaţiu, între 
două lumi. Și apoi, treptat, vidul mental fu 
umplut de imaginea lui și a amantelor lui, care 
păreau că vor să se apropie tot mai mult de ea, 
de parcă și-ar fi revendicat locul alături de 
soţul ei. 

Furioasă, Catlin se îndreptă spre încăperea în 
care se aflau cei doi, ridicând câte un lucru de 
prin casă care nu se afla la locul lui. Dar apoi 
renunță și își spuse că se comporta ca o adoles- 
centă nechibzuită, căci nu avea, de fapt, nici un 
drept asupra lui Conal. Nu mai exista între ei 
decât o legătură consfințită legal, atâta tot, dar 
cu toate astea gândul că el se putea afla în 
braţele altei femei o scotea din minți. lar dacă 
închidea ochii readucea în prim plan imaginea 
lui Conal cu Belinda Scargill, în patul acela mare 

din casa de pe plajă, felul în care resimţise ea 
șocul, și hotărârea ei de a se despărți de Conal. 
Cum putea să uite? Fusese îndrăgostită de el, 
copilă fiind, dar inima îi fusese călcată cu 
cruzime în picioare. Dragostea trecuse, dar de ce 
nu trecea și durerea? Închise ochii, simțindu-se 
total nefericită. Atracția dintre ei exista încă, 
dorința de a face dragoste se redusese la o 
senzaţie animalică. Și Conal simţea la fel. Dar de 
fapt, ce voia el? Să se răzbune pentru fuga ei de 
acum şase ani? Catlin încercă să-și ordoneze 
gândurile. Conal o voia aici. Dar de ce oare? La 
început, crezuse că era doar egoism. Pe lângă 
nevoia ei de bani, el se mai folosise și de 
dragostea fiicei lui, Jenny, pentru a o convinge să 
rămână, ba chiar și boala mamei lui apărea acum 
ca un instrument în mâinile lui. În plus, repulsia 
pe care o manifestase ea la început îl şocase și-i 
rănise orgoliul masculin. Oare Conal încerca 
acum s-o curteze? În prima noapte îi spusese că 

are nevoie de o soţie, poate-și închipuise că 
acum, matură fiind, poate prelua atribuţiile 
doamnei Loring. Oare-și dorea o nevastă dedi- 
cată vieţii de familie, prinsă de treburile casei, 
care să-i ignore aventurile? Nevastă sau amantă, 
indiferent ce-și dorea el, trebuia să înveţe să 
trăiască fără ea, căci ea nu avea de gând să 
îndeplinească nici unul din aceste două roluri. 
Somnul o fură repede, dar curând, fu trezită de 
zgomotul făcut de Conal care se întorsese din 
vreo escapadă, ca de obicei. Catlin privi la ceas și 
observă că acesta fusese plecat vreo două ore. 
Fără îndoială, când va vedea că l-a căutat Moya 
Southcott, îi va telefona. De fapt, Catlin nu-și mai 
făcea probleme, era ceva obișnuit pentru el să 
aibă atât nevastă cât şi amantă. Catlin oftă și se 
adormi la loc. Se trezi pe o vreme mizerabilă, cu 
vânt puternic dinspre Sud Est. Dormitorul se 
răcorise simţitor. Se sculă din pat și se duse să 
închidă fereastra prin care pătrundea răceala 

dimineţii jilave, zăbovind o clipă, cu nădejdea că 
nu va ploua. Apoi, se îmbrăcă și cobori la parter. 
Acolo o găsi pe Jenny, înfrigurată, strâns 
înfășurată în halat, privind-o cu ochi mari, 
rugători. 

— Cat, se apropie Paştele, am putea pregăti 
ouă roşii? 

— Să vedem dacă avem tot ce ne trebuie, 
spuse Cat şi puse ibricul pentru cafea pe foc. 
După vreo oră apăru și Conal și i se adresă lui 
Catlin: 

— În seara asta vom ieşi împreună, Cat. Ti-i 
amintești pe Elaine și Phil Gregory? 

Cât de bine şi-i amintea! 

— M-am întâlnit cu Phil aseară și mi-a 
smuls promisiunea de a merge la o petrecere 
dată pentru o delegaţie de oameni de afaceri 
din Peru. Am acceptat invitaţia în numele 
tău. 

— Ce amabil ești, Conal! 

Phil Gregory era un om de treabă dar prea 


stresat de exigenţele unei cariere în domeniul 
afacerilor. Soţia lui, Elaine, era maliţioasă, 
graţioasă şi intrigantă. Fără îndoială fuseseră 
foarte surprinși de apariţia unei copile pe post 
de soţie a lui Conal. 

Când începură pregătirile pentru petrecere, 
Jenny se apropie și o privi lung pe Catlin care-și 
aranja părul în oglindă. 

— Cat, ştii ce mult mi-aş dori să am părul ca al 
tău? 

— Dar şi al tău este foarte frumos, îi spuse ea. 

— Și mama a avut părul negru, spuse fetița. Şi 
era foarte frumoasă. 

— Şi nu numai atât, dar știu că era și foarte 
bună. 

— Ai cunoscut-o, Cat? 

— Nu, dar am auzit vorbindu-se despre ea. 

— Mie bunica nu-mi spune despre mama 
nimic, iar tata... 

— De ce nu mă întrebi pe mine, Jenny? Eu ţi-aș 


fi spus tot ce doreai să afli. Cu prima ocazie o să-ţi 
povestesc tot ce vrei. 

Plecară dar tocmai când ajunseră aproape de 
Ramuera, Cat consideră că este momentul să 
aducă în discuţie telefonul Moyei Southcott şi-i 
aminti lui Conal despre aceasta, poate mai mult 
din curiozitate. Conal primi vestea despre tele- 
fonul Moyei ca pe ceva obișnuit, fără a face vreun 
comentariu, refuzându-i astfel lui Catlin discuţia 
pe care ea o aștepta. 

— Catherine ! se auzi vocea Elainei Gregory, 
care-i întâmpină în pragul casei și rămase atât de 
surprinsă încât câteva secunde păru că nu mai 
poate articula nici un sunet. Draga mea, arăţi 
grozav! Cred că soţul tău s-a îndrăgostit a doua 
oară de tine! Îţi prieşte Australia. 

Membrii delegației  peruviene erau 
încântători. Catlin se bucură de manierele lor 
elegante, dar rămase în alertă căci compli- 

mentele soţilor Gregory nu însemnau decât 
că o fostă amantă a lui Conal era și ea 
prezentă. 

— Catlin, spuse la un moment dat Elaine 
Gregory care apăruse ca din senin. Cineva vrea 
să te cunoască. Ţi-o prezint pe Moya Southcott. 
Moya, ea este soția lui Conal, Catlin. 

— Tu ești soţia lui Conal? 

— Deocamdată, da. 

—  Scuză-mi uimirea, dar nu arăţi defel așa 
cum mi te-am imaginat. 

— Mi se întâmplă și mie de multe ori să 
mă confrunt cu o realitate care mă 
dezamăgește. 

— Nu asta am vrut să spun, zise femeia, dar 
după descrierile lui Conal mi te-am închipuit cu 
totul altfel. 

— A, el nu m-a văzut de şase ani, spuse Catlin 
cu ironie. Cred că își amintește o şcolăriță. 
Multe lucruri se pot întâmpla în șase ani. 

Moya lăsă gene incredibil de lungi în jos, 


ocazie cu care Cat remarcă că era într-adevăr fru- 
moasă. Poate nu foarte inteligentă, dar Conal nu 
pentru inteligenţa ei o alesese. Catlin începu să 
se amuze. Desigur, Moya considera că poate 
avea pretenţii asupra lui Conal, dar dacă era să 
se ajungă la o competiţie, mai multe șanse avea 
Angela Perrot. Era la fel de frumoasă, și poate la 
fel de proastă, dar o avea în spate pe Emily și asta 
conta foarte mult. 

— Cu ce vă ocupați, domnișoară Southcott? 

— Sunt designer vestimentar. 

Când află cu ce se ocupa Catlin, ea o privi cu 
consideraţie. 

— Pentru contabilitate este nevoie de un 
creier bine organizat, eu cred că sunt prea 
frivolă pentru asta, nu crezi, Conal? i se adresă 
ea bărbatului care se apropiase de ele. Catlin se 
încordă fără voia ei. Nu putea uita, indiferent ce 
eforturi ar fi făcut, ceea ce simţise când Belinda 

Scargill i se adresa lui Conal, privindu-l cu 
subinţeles, făcând-o să se simtă neajutorată, de 
prisos. Dar apoi îşi spuse că asta fusese cu șase 
ani în urmă. 

— Frivolă este un cuvânt nepotrivit, 
domnişoară Southcott. Nu cred că este cazul 
să te categoriseşti în acest fel. Nimeni nu trebuie 
să-și atribuie asemenea calificative, care toate 
denotă, într-un fel sau altul, prostie. Oamenii 
vor avea tendinţa să te abordeze conform 
evaluării pe care ţi-ai făcut-o singură, la un 
moment dat. 

— Sunt sigur că Moya n-a intenţionat o astfel 
de interpretare, interveni Conal, care până 
atunci asistase neputincios la conversaţia celor 
două, neștiind dacă era cazul să intervină. Pot să-ţi 
aduc o băutură, Moya? 

— Da, dragul meu, un gin, ca de obicei. 

Conal o privi apoi pe Catlin, așteptând ca ea 
să spună ce prefera să bea. 

— Părul tău are o culoare incredibilă, spuse 


Moya, ce vopsea folosești pentru a-l face atât de 
frumos? 

— Nu folosesc decât săpun, spuse Catlin. Dar 
în momentul acela o voce răzbătu de undeva, 
din spatele lor. 

— Cat, Cat Galbraith, tu ești oare? Ai plecat de 
la tine, din munţi? 

Catlin se întoarse spre micuța Maxie Horrocks 
care o prinse în braţe. 

— Mă plictiseam de moarte până când te-am 
văzut, căci nu poţi trece neobservată, draga mea, 
ești mai înaltă decât toţi cei de aici. Cat, arăţi 
superb! Unde ai fost până acum? Conal, o 
cunoști pe Catlin? 

— Da, dragă, o cunosc, din întâmplare este 
chiar soţia mea! 

— Soţie? repetă femeia căreia nu-i venea să 
creadă. Vrei să spui că ea este fata care te-a 
părăsit? 

— Exact, Maxie, spuse Conal care nu putea să 


se supere pe femeia aceea micuță din faţa lui, 
recunoscută pentru francheţea ei. 

— Incredibil! Eu petreceam vacantele cu 
Catlin în copilărie, dar pe urmă ne-am pierdut 
una de alta, mai precis eu nu i-am mai scris. Îmi 
pare rău, Cat, că n-am mai continuat corespon- 
denta cu tine, dar acum sunt căsătorită și 
însărcinată în luna a treia, spuse Maxie, 
mândră. Sunt gravidă în trei luni, fără să fi avut 
nici un fel de greţuri până acum. Dar unde este 
Red? 

Red era soţul ei, un bărbat frumos, înalt, ele- 
gant și care o sorbea din priviri. După ce se 
făcură prezentările, li se alătură și Moya. Într-o 
pauză, Maxie îi spuse lui Cat: 

— Red este patronul agenţiei la care lucrează 
Moya. 

— Cred că nu putem discuta liber aici, Maxie. 

Ce-ar fi să-mi faci o vizită mâine? 

— Cu cea mai mare plăcere, Catlin, dar abia 


pot să mă abtin să nu încep să-ți spun toate can- 
canurile, a trecut atâta timp de când n-am mai 
vorbit! 

Mai târziu, după ce soţii Layton, căci acesta 
era numele de familie al lui Maxie acum, plecară, 
Catlin ieși pe terasă, încăperea în care se aflau 
fiind prea aglomerată și lipsită de aer. Ridică 
ochii spre cer unde trona, în toată splendoarea 
ei, Calea Lactee. 

Catlin abia aștepta să se întoarcă la climatul 
cald al Australiei. Oftând, se sprijini de trun- 
chiul unui copac ale cărui frunze foșneau 
mătăsos în aerul noptii. Era târziu, trecut de 
miezul nopții, dar orașul era încă plin de viaţă. 
Cândva urâse Aucklandul, ṣi vărsase lacrimi 
amare după munții și râurile pe care le lăsase 
în urmă.Trase aer în piept și oftă din nou 
gândindu-se că acum și Australia i se părea 
foarte departe, ca și locurile copilăriei. O boare 

blândă foșnea printre crengile arbuștilor 
decorativi, iar din arborii de pohutakawa 
cădeau flori care formau un adevărat covor pe 
pajiștea din faţa casei; dar Catlin se scutură la 
un moment dat, fiind conștientă că nu avea 
sens să se lase cuprinsă de nostalgie la 
amintirea unor vremuri când nu fusese prea 
fericită alături de Conal. În momentul acela pe 
terasă apărură două persoane. Catlin le 
recunoscu, desigur, dar nu făcu nici o mișcare, 
pentru a nu-și trăda prezenţa. 

— Când ne vom mai vedea, Conal? auzi vocea 
Moyei. 

— Nu știu, Moya, îi răspunse Conal. 

— Pentru numele lui Dumnezeu, cât are de 
gând să stea aici? 

— Asta nu este problema ta, Moya! 

După câteva secunde Moya vorbi din nou: 

— Am impresia că atâta timp cât va fi ea aici, 
nu vei dori să ai nici un fel de legături cu mine. 

— Nu cred că este nici momentul, nici locul 


pentru a discuta astfel de lucruri. 

— Foarte bine, spuse Moya înţepată, căci ca și 
Catlin, recunoscuse acel ton al vocii lui care îi 
spunea clar că oricât ar insista, n-ar ajunge la nici 
un rezultat. O să te sun eu mâine, mai adăugă 
Moya, încercând să-și recapete demnitatea. 

— Mâine voi fi ocupat toată ziua, i-o reteză Conal. 

Nu-l lăsa să facă asta și cu tine, i-ar fi șoptit 
Catlin. Omul ăsta îţi va rupe inima așa cum a 
făcut-o și cu alte femei. Dar până reuși ea să-și 
recapete controlul de sine, ei plecaseră. Catlin 
reveni în sala în care se desfășura recepţia și fu 
nevoită să suporte avansurile, ce-i drept nu prea 
insistente, ale unui individ care-i tot dădea târ- 
coale. Conal, care observase scena, veni spre ea. 

— Este momentul să plecăm, Cat. 

— Conal, nu ţi se pare că exagerezi? Chiar vrei să 
acaparezi tu toate femeile de aici? spuse bărbatul 
care pusese ochii pe Cat. Unde este Moya? 

— A plecat, fu răspunsul lui Conal. Dar Catlin 


este soţia mea, te rog să ţii seama de acest lucru. 

— Îmi pare rău, n-am știut... 

— Este normal să nu știi, sunt genul de soție 
migratoare, care nu stă prea mult pe acasă... 

— Să mergem, Catlin, spuse Conal prinzând-o 
de un cot cu putere, făcând-o să înţeleagă astfel 
că nu se putea împotrivi. 

— Sigur, spuse ea, zâmbind pentru a nu lăsa să 
se vadă că o durea atât de tare mâna. 

Ajunși la mașină Conal îi spuse: 

— Ţi-aș fi recunoscător dacă n-ai mai flirta cu 
primul bărbat care-ţi iese în cale. Căci le-am dat, 
slavă Domnului, temă de bârfă încât să le ajungă 
o săptămână. 

Catlin îl privi amuzată. 

— Ai început să te comporti ca un soţ adevărat. 
Ba chiar ca unul din epoca victoriană. Și desigur 
ești și ipocrit, ca majoritatea celor care au trăit 
atunci. 


95 


— Moya nu este... 


— Un subiect despre care să discutăm, da? Ai 
dreptate și nu i-aș fi adus numele în discuţie 
dacă nu ai fi menţionat că mândria ta masculină 
a fost periclitată de ușurința cu care flirtez eu. 
Căci, de fapt, pe tine te deranjează faptul că 
soţia ta, care de altfel nu prezintă nici un interes 
pentru tine, îndrăznește să cocheteze cu alt 
bărbat. Nu este oricum demn de tine. Cred că 
nu mai este cazul să-ţi reamintesc că între noi 
nu există nici un fel de relaţie care să-ţi dea 
dreptul să... 

— Observ că pentru o femeie cu foarte puţină 
experiență de viaţă știi foarte multe despre 
orgoliul masculin. Cu toate acestea trebuie să-ţi 
amintesc că porţi numele meu, Catlin. Asta 
înseamnă că felul în care te comporti este 
urmărit de multă lume, cum s-a întâmplat și în 
seara asta. N-ai observat că toată lumea a fost cu 
ochii pe noi? 

— Sigur că am observat, dar nu-mi pasă de 


bârfe. Nici ţie de altfel, căci te-ai fi ferit să te 
afișezi cu relaţiile tale extraconjugale chiar aici. 

— Moya nu este o astfel de relaţie, Catlin. 

— Nu? Crezi că-și dă seama de asta? 

— Nu știu, dar cert este că nu sunt îndrăgostit de ea. 

— Poate, dar asta este impresia pe care o laşi. 
Oricum, ea este îndrăgostită de tine, nu poti nega. 

— Catlin, te rog să încetezi această discuţie, altfel... 

— Altfel, ce? O să mă violezi din nou? Gata, am 
încheiat discuţia. 

— Dacă într-adevăr se desfășura o discuţie între 
noi. Iar dacă tot vrei să știi adevărul, m-am culcat 
de mai multe ori cu Moya. Nu i-am promis nimic, 
am luat doar ceea ce putea să ofere de bunăvoie. 
I-am spus foarte clar că nu mă interesează o relaţie 
serioasă. Despre căsătoria noastră a știut chiar de 
la început. Ea este, de fapt, îndrăgostită de banii 
mei şi nu de mine, iar pentru serviciile oferite a 
fost răsplătită din plin. Eşti satisfăcută acum? 

— Da, sunt pe deplin satisfăcută, numai că ea 


nu pare să fi înțeles prea bine situaţia. De asta m-ai 
adus aici, ca să te scap de ea? 

— O, Catlin, ar fi mai bine să nu scoţi nici o 
vorbă până nu ajungem acasă! 

Catlin nu mai spuse nimic, încercă doar să 
rememoreze ce se întâmplase în seara aceea, care 
nu fusese rea în totalitate. Căci întâlnirea cu Maxie 
Horrocks îi făcuse o deosebită plăcere. Maxie fu- 
sese o bună prietenă, care crescuse departe de 
părinţii ei, oameni cu o viaţă socială foarte activă. 
Ele călăriseră, schiaseră și înotaseră împreună. 
Căldura pe care o emana Maxie o fascinase pe 
copila cea tăcută și rezervată care fusese Catlin. 
Cat rămăsese singură și dezolată când, după 
divorțul ei, mama lui Maxie o dusese pe aceasta în 
Anglia și fata nu-i mai scrisese. Nici nu-și dădu 
seama că zâmbea când mașina ajunse în faţa casei. 

— Nu pari obosită, îi spuse Conal și fără alte 
cuvinte o sărută, în întunericul din mașină. 

Buzele lui erau fierbinţi, și gura ei părea tot 
ceea ce-şi dorea el. Inima fetei începu să bată 
tot mai tare. Făcută prizoniera simțurilor fără 
voia ei, Cat ridică o mână şi-i atinse obrazul, 
degetele ei înfiorându-se la contactul cu 
obrazul lui Conal. Cu o mână, acesta îi mângâia 
gâtul, găsindu-i pulsul care-i trăda emoțiile, 
undeva în spatele urechii. Ceva ciudat se petre- 
cu cu Catlin. Se simţi ușoară, iar o senzaţie 
plăcută de căldură se risipea în tot trupul ei, de 
la cap spre picioare, făcând-o să se simtă fără 
apărare. Își dădu capul pe spate, temându-se de 
reacţiile pe care le putea avea. Dar Conal îi 
șoplti: 

— Linișteşte-te, draga mea, iar ea recăzu în 
acea stare, tremurând. Încet, degetele lui îi tre- 
cură peste contururile feţei, apoi urmăriră linia 
umărului și-i pătrunseră sub rochie. Inima ei 
bătea repede. 

— Nu, spuse ea cu jumătate de glas. 

Spre uimirea ei, mâna lui își opri căutările, 


dar el dădu la o parte gulerul rochiei, lăsându-i 
gâtul expus. 

— Acum ești gata pentru dragoste, Cat, îi şopti el. 

Conal cobori din mașină, dar ea trebui să-l 
aștepte s-o încuie, după care bărbatul se 
îndreptă spre ea și-i spuse calm: 

— Vezi, Cat, nici tu nu ești diferită de acele 
femei pe care le dispreţuiești atât, mă refer la 
Belinda sau Moya. 

— Am spus eu vreodată asta? 

— Da, chiar în seara în care m-ai părăsit. De 
asta te-ai înfuriat atât de tare, Cat, pentru că mă 
doreai, cu toate că mă urai. 

Fl se înșela, dar ea nu-i putea spune asta. Nici 
că fusese obsedată de imaginea lui foarte mult 
timp, nici asta nu putea recunoaște. Nici că anii 
care trecuseră nu stinseseră aceasta pasiune pen- 
tru el și că fusese de ajuns o săptămână pentru 
ca totul să reînvie cu și mai multă forță. 

Capitolul 6 


Casa era cufundată în liniște, fiind luminată 
doar de o lampă de pe holul care ducea spre 
scară. Karen, fata care avea grijă de Jenny, se cul- 
case şi ea. 

— Toată seara n-ai făcut decât să mă provoci, 
Catlin, îi spuse el prinzându-i mâna. De fapt, tu 
știi asta prea bine, pentru că o faci în mod 
conștient. Câţi amanti ti-au trebuit, Cat, pentru 
ca să-ţi recapeţi încrederea în tine? 

— Nici tu n-ai fost mai prejos, cred că te-ai 
culcat cu sute de femei pentru a-ţi satisface 
orgoliul. 

— Catlin, nu mă provoca. Văd că acești șase 


ani care au trecut nu te-au învăţat să fii dis- 
cretă. Conal o trase spre el, iar ea-și simţi 
trupul care parcă deodată renăștea la viaţă. Dar 
controlul de sine începu să funcționeze și reuși 
să reziste impulsului de a se lipi de trupul lui 
și de a da frâu liber pasiunii. O să mă faci să-mi 
pierd minţile, Catlin, cred că o să reușești, 
spuse Conal, apoi urcă scările spre apartamen- 
tul lor. 

Cat trecu pe la Jenny, amintindu-și frânturi 
ale discuţiei din seara aceea, avute cu Maxie, 
dar nu putu trece peste imaginea Belindei 
Scargill, cu părul ei scurt roşu, cu trupul 
subțire, voluptuos şi unduitor ca al unei 
tigroaice. Ochii ei mari, albaștri, se opreau de 
multe ori asupra lui Catlin, și i se adresa cu un 
aer de superioritate amestecat cu dulcegărie, 
care pe ea o scotea din minți. Belinda reprezen- 
ta ceea ce şi-ar fi dorit ea să fie și asta o făcea să 

se simtă prost în prezenţa ei, știind că niciodată 
n-ar putea ajunge astfel. Iar Belinda făcea totul 
în mod conştient. Toată lumea ştia că este 
amanta lui Conal, iar cei din jur se mirau că 
soţia lui nu este conștientă de asta. Cat își 
amintea şi acum şoaptele care încetau când 
apărea ea pe undeva, aluziile fine, privirile cu 
subînţeles. 

lar acum, cine ştie din ce motive, Conal își 
voia iar soţia. Catlin cochetă pe moment cu 
ideea de a-l scoate din minţi și apoi de a-l lăsa 
baltă, umilindu-l cu fiecare vorbă, la fiecare pas. 
Dar asta numai pe moment, căci ei nu-i plăcea 
să necăjească pe nimeni. Oftă și se întoarse pe 
altă parte, închise ochii și se forță să respire 
adânc, pentru a adormi. Dar somnul refuza să 
apară, Cat amintindu-și cât o chinuise acest 
bărbat în trecut. Dar de ce oare insistase ca ea să 
se întoarcă? Era clar că acum când o revăzuse, o 
dorise pentru că arăta cu totul altfel, era ele- 


103 


gantă și sofisticată, o pradă demnă de un astfel 
de vânător. Putea oare să-i spună că sub aerul 
acela de femeie sofisticată se mai afla încă acea 
fată simplă și inocentă care-l părăsise cu şase ani 
în urmă? Dar ea de ce alesese oare să-și 
petreacă acești ani ca o călugăriță? Crezuse la 
început că o făcea numai din cauză că violul o 
făcuse să se teamă de sex, dar acum realiza că 
nu era doar atât. Conal își pusese amprenta 
asupra sufletului ei, încât nu mai putea să 
iubească alt bărbat. Fuseseră câţiva bărbaţi pen- 
tru care simţise o mică scânteie de atracţie, dar 
nu mersese prea departe cu ei, poate din cauza 
aceleiași retineri. 

Maxie, care sosi într-o mașină roșie, sport, îi 
întrerupse gândurile. 

— Draga mea! exclamă ea, am venit, Cat. 
Maxie își păstrase acel aer candid pe care-l avu- 
sese în copilărie, gândi Catlin. Ştiai că soţii noștri 
sunt la o întrunire astăzi? 

— Nu, n-am știut, eu nu știu programul lui 


Conal. Fetele începură să-și amintească cât de 
frumoasă fusese prietenia lor în copilărie, cât 
de loiale își fuseseră una alteia. Maxie, care vor- 
bea întruna îi povesti despre vila în care locuia 
cu soțul ei, aflată în zona prăpastiei Titirangi, 
locul în care creșteau vestiţii arbori de kauti. 
Singurul inconvenient erau greierii aflați acolo 
în număr foarte mare care intrau pe ferestre și 
ajungeau uneori să acopere podeaua ca un 
covor. 

— Ieri noapte, unul mi s-a așezat chiar pe 
cămașa de noapte și am tipat cât m-a ţinut gura! 
Red mi-a smuls cămașa de pe mine și a omorât 
creatura care mă speriase. Oricum, nu-mi con- 
vine să pun plase la ferestrele de la dormitoare. 

În momentul acela intră doamna Hawk, 
menajera, cu băuturi reci pentru ele. 

— Pare foarte drăguță, zise Maxie, eu am un 
dragon care mă păzeşte zi şi noapte, pentru ca 

nu cumva să fac ceva care să-i dăuneze moșteni- 
torului familiei Layton. Dar povestește-mi, cum 
ai ajuns să te măriţi cu Conal Loring? 

Catlin îi povesti totul, dar omise desigur anu- 
mite episoade. 

— Cat, ce s-a întâmplat în realitate? 

— Nu ghicești? 

— Nu, dar cum a ajuns să se însoare cu tine, 
Cat? Trebuia să-și dea seama că nu va merge, erai 
doar un copil. 

Catlin ridică din umeri. 

— Cred că nu-și revenise încă după moartea 
lui Claire, de care a fost foarte îndrăgostit. 

— Catlin, tu îmi ascunzi ceva. Ce te-a putut 
determina să renunti la căsătoria cu Conal? Căci 
te cunosc prea bine și știu că nu ești omul care 
renunță prea uşor. Iar Conal, la fel. 

— Este vorba despre o femeie numită Belinda 
Scargill. 

Maxie se încruntă. 

— N-am auzit de ea. Cum arată? 


Catlin i-o descrise cu amănunte. 

— Biata de tine, nu-i de mirare că ţi-ai luat 
lumea în cap! Dar important este că acum te-ai 
întors. 

— Întoarcerea mea nu este definitivă. 

Maxie o privi surprinsă. 

— Și ai de gând să-l lași în brațele Moyei? De 
fapt, ar cam trebui să dai totul uitării, Cat. Asta a 
fost cu mulţi ani în urmă, iar el n-a putut rezista 
tentatiei, căci probabil tipa l-a urmărit pas cu 
pas. 

— Cum ai proceda dacă Red ti-ar fi necredin- 
cios? 

— Asta este cu totul altceva, cred că l-aș 
omori! Dar tu nu-l poţi învinui pe Conal, căci 
n-ai fost aici timp de șase ani. A avut și el o 
legătură ocazională. Crede-mă, Cat, eu îl 
cunosc de patru ani și n-am auzit că ar fi vreun 
cuceritor. 

— Pe lângă Moya, o mai are și pe Angela 


Perrot, insistă Cat cu încăpățânare. 

— Toată lumea știe că Emily Loring i-a cam 
băgat-o pe gât, dar n-a avut mare succes, ca și cu 
celelate fete pe care i le-a prezentat. EI nu vrea 
să se recăsătorească. 

— Nici n-ar putea, căci nu este divorţat. 

— De ce nu? 

— Probabil i se pare mai sigur să fie însurat, ca 
să scape de Moya și altele de teapa ei. 

Maxie, care o privea lung, îi spuse: 

— Dar văd că ai ceva împotriva bărbatului ăsta, 
deși îl iubesti foarte mult! 

— Eu nu... de fapt, îl urăsc, izbuti Catlin să 
îngaime, apoi, după ce realiză ce spusese, își 
îngropă fața în mâini. De fapt, cred că ai drep- 
tate, Maxie, am făcut o fixaţie pentru prima mea 
dragoste. 

— Nu crezi că ar trebui să fie şi ultima, Catlin? 
Căci el se pare că te iubește. 

— Maxie, pe tine te-ar face fericită o căsătorie ca asta? 


— Nu cred, zise Maxie oftând. Dar voi vă 
potriviti, vă stă foarte bine împreună, Cat. Iar el 
pare foarte îndrăgostit de tine. 

Cele două fete rămaseră împreună toată 
după-amiaza, amintindu-și de cele întâmplate în 
copilărie. 

— O, Cat, spuse Maxie într-un târziu, mi-a 
făcut atât de multă plăcere reîntâlnirea cu tine! 
Mi-aș dori să rămâi aici, căci deși am o mulţime 
de prietene, de tine mă simt mult mai apropiată. 

— Nici nu mă gândesc, dar îți promit că voi 
ține legătura cu tine. 

Se despărţiră și Catlin intră în casă. Menajera 
familiei Loring o anunţă că sunase Emily de la 
spital și ceruse să i se aducă niște cărți, o altă 
cămașă de noapte și lenjerie, iar Conal lua în 
seara aceea masa cu un prieten, așadar singura 
care ar fi putut merge la spital era ea. Luă mașina 
doamnei Loring și merse să rezolve problema. 


109 


— Arăţi bine, Emily, îi spuse ea când o văzu. 


— Mă simt foarte bine, fu răspunsul lui Emily. 
Ce face Jenny? Căci pe Conal l-am văzut și nu-mi 
place cum arată, cred că este bulversat de venirea 
ta aici. Apropo, de ce te-ai întors, Catherine? 

Catlin clipi de câteva ori căci nu-i venea să 
creadă că soacra ei îi spunea toate acestea cu un 
aer atât de calm. 

— Am venit pentru bani, dar n-aş fi făcut-o 
dacă nu m-ar fi forțat Conal. De fapt, vorbim 
despre banii mei, Emily. Oricum, după ce-i voi 
primi voi cere înlocuirea lui ca tutore, cu altcine- 
va mai puțin implicat. 

Emily pufni în râs. 

— Chiar crezi în ceea ce spui, Catherine? 
Draga mea, banii lăsaţi de tatăl tău au fost de 
mult înghiţiți de datorii, iar tu ai trăit din banii 
lui Conal, toţi acești ani. 

Catlin simţi că-i piere tot sângele din față, 
continuând să asculte exclamaţiile soacrei sale. 

Dar la un moment dat realiză că aceasta o 
privea fără a mai spune nimic, de parcă şi-ar fi 
dat seama că a spus ce nu trebuia. Catlin 
deschise ușa și ieși, auzind-o pe Emily strigând 
în urma ei. Se îndreptă spre biroul avocatului 
ei, Stretton, în dorinţa de a afla adevărul, ori- 
care ar fi fost el. Acesta o aștepta, la fel și Conal 
care se afla în biroul avocatului, ca din întâm- 
plare. 

— Catlin, spuse Stretton, te rog să iei loc și să 
bei o cafea. 

— Domnul Stretton mi-a spus că din nefericire 
ai fost informată despre starea reală a averii tale, 
interveni și Conal. 

Abia în momentul acela Catlin realiză cu câtă 
disperare își dorise ca lucrurile să nu fi stat așa. 

—Da, de asta sunt aici, aș vrea să ştiu care este 
situaţia mea financiară. 

Mai apoi, după ce șocul trecu, ea înţelese că, 
de fapt, nu stătea chiar rău. La început, îi mai 

rămăsese o sumă foarte mică, dar, datorită felu- 
lui în care Conal o administrase, ajunsese să 
crească destul de mult. 

— Vei ajunge o tânără destul de bogată dacă 
lucrurile continuă astfel, îi spuse domnul 
Stretton. 

— Şi de unde am primit bani până acum? 

— Am căzut de acord cu domnul Loring ca el 
să te finanţeze, până ce afacerile tale se vor pune 
pe picioare. 

— Și, desigur l-aţi informat permanent în 
legătură cu tot ce am făcut, nu? 

— Nu i-am transmis decât că ești fericită și 
mulțumită. 

— Vă mulţumesc, domnule Stretton, îi spuse 
Catlin, apoi se ridică, urmată de Conal. El o con- 
duse la mașină, iar când ajunseră acasă, o duse 
direct în camera ei, ba îi aduse chiar și un pahar 
cu lapte pe care ea-l bău, simțind că o putea 
ajuta să scape de frisoanele care o cuprinseseră. 

— Încearcă să dormi, îi spuse el și Cat îl ascultă. 


Se trezi la apusul soarelui, dar nu cobori 
din pat ci mai rămase așa în linişte, cu ochii 
aţintiţi pe fereastră. O auzi pe Jenny râzând 
fericită pe pajiştea din faţa casei, jucându-se 
cu câinele ei, Patch. Catlin zâmbi amintindu-și 
figura fetiţei îngropată în blana câinelui. Dar 
ea nu putea în momentul acela să se gân- 
dească decât la situaţia cel puţin ciudată în 
care se afla. Oare Conal plănuise să se 
folosească de datoriile ei pentru a o aduce în 
patul lui? Respinse imediat acest gând, nu era 
Conal cel de acum bărbatul care să facă asta. 
Era prea încrezător în atracţia lui masculină ca 
să facă uz de asemenea arme. Era sigur că 
oricum, mai curând sau mai târziu, ea va sfârși 
prin a-i cădea în braţe. Catlin auzi o ușă care 
se deschise și apăru Conal, cu un zâmbet 
foarte larg. 

— Am crezut c-o să dormi până dimineaţa, 

zise el. Așa cum ești acum nu arăţi de mai mult 
de șaisprezece ani, murmură el îndepărtându-i 
o şuviţă de pe frunte. 

— Conal, mi-ai fi spus care era adevărată mea 
situaţie? 

— Nu. 

— De ce, Conal? Nu crezi că trebuia să ştiu? 

— Că ai primit bani de la mine? Dar ce altceva 
puteam să fac? Aveai doar optsprezece ani, fără 
familie, fără prieteni care să te ajute. Oricum, nu 
mi-aş fi închipuit c-ai ajuns tocmai în Australia. 
Am fost foarte îngrijorat din cauza ta, căci nu 
știam unde te aflai. 

— Am plecat tocmai acolo ca să scap de tine, de 
mama ta, de Belinda Scargill... Mi-a plăcut Australia. 

— Şi abia aștepți să te întorci acolo. 

— Aşa este. 

Conal se îndreptă spre fereastră. Catlin 
închise ochii dar imaginea lui, înalt, zvelt, cu 
picioarele lungi, cu părul negru, îi rămase în 

minte. Conal înota foarte mult, tocmai pentru 
a-şi păstra forma fizică. El se întoarse și o privi. 

— După acești ani de despărțire, îmi place mult 
felul în care ai evoluat, Catlin. Eşti o tânără fru- 
moasă, inteligentă, cu tărie de caracter. Eşti proba- 
bil cea mai bună investiţie pe care aș fi putut-o face. 

— Conal, unde erai când te-a sunat mama ta 
de la spital? 

— Eram cu Moya, Cat. 

— Înţeleg, spuse ea. 

— Nu, nu cred că poti înțelege asta. Am invitat-o 
la cină, apoi am condus-o acasă și i-am spus că 
de acum înainte nu ne mai vedem. 

— Sper că nu din cauza mea. 

— Nu, totul s-a terminat înainte de întoarcerea 
ta, este drept. Moya cunoaște regulile jocului, iar 
eu n-am fost nici primul și în mod sigur nici 
ultimul bărbat din viaţa ei. 

— Am avut impresia că te iubește. Dar cu 
Angela ce-ai făcut? Și ea te vrea. 

Conal își trecu braţele pe sub mijlocul ei și o ridică. 


— Angela este alegerea mamei mele, spuse 
el cu blândeţe. Nu m-am culcat cu ea, nu i-am 
făcut nici o promisiune. Cat, chiar urăști mult 
femeile care au ceva în comun cu mine? Dacă 
nu te-aş cunoaște, aș crede că ești geloasă. 

— Nici vorbă, eu nu sunt geloasă! 

— Eu sunt, Catlin, spuse el spre uimirea ei, și 
zâmbi când îi văzu figura surprinsă. Sunt gelos 
pe fiecare bărbat care te-a avut astfel, stând 
neajutorată în patul lui. Atunci când pretinzi 
Că te-am violat eram atât de furios, dar nu atât de 
pierdut în furia mea încât să nu văd ce femeie 
senzuală ești, Cat. Nu voi uita niciodată reacţia 
ta când ai văzut ce însemna dragostea. Mi te-ai 
abandonat total, iar eu, ca un prost ce-am fost, 
n-am făcut altceva decât să te rănesc. 

— Dragoste, spui? Aceea n-a fost dragoste, Conal. Frai 
înfuriat și m-ai violat, pentru că ai vrut să mă pedepsești 
pentru îndrăzneala de a fi ridicat tonul la tine. 

— Mda, poate așa a început, dar curând am 


uitat amândoi ce s-a întâmplat, nu? 

Conal îi atinse uşor umărul, netezindu-i 
pielea atât de plăcută la atingere. Buzele lui 
începură să-i exploreze trupul, fiecare punct 
sensibil, atingându-i sânii. Iar ea știa de acum 
care va fi reacţia ei la atingerea lui. Se va simţi 
abandonată așa cum o descrisese el. 
Amintirea acelei pasiuni vinovate îi stăruia în 
minte. 

— Conal, încetează, nu pot suporta atingerile 
tale! 

Conal ridică o secundă capul și o privi, dar 
mâinile lui continuau să-i traseze linia 
sânilor. 

— Biată Cat, de ce nu vrei să recunoști că mă 
doreşti la fel de mult cum te doresc şi eu? 

— Pentru că nu este adevărat! izbucni ea. 

Conal îi prinse cu o mână coama de păr, 
forțând-o să lase capul pe spate, și să-și 

expună gâtul și sânii privirilor lui lacome. 
Lumina care bătea din tavan se reflecta în ochii 
ei. Catlin întoarse capul pentru a evita acele 
buze şi mâini care o torturau. El dădu cu o 
mișcare plapuma la o parte şi o strivi cu trupul 
lui. 

— O să te fac eu să recunoști, o ameninţă 
el. 

Cat se împotrivi la început, dar capitulă la un 
moment dat, preferând să închidă ochii, pentru 
a nu-i vedea privirea batjocoritoare. Dar nu 
putea preveni efectele pe care le producea miro- 
sul lui masculin și încetul cu încetul cedă. Timp 
de şase ani refuzase să-și amintească cum fusese 
în acea noapte, dar reuşise numai să-și reprime 
amintirile, nu să le și ucidă. Iar acum capitulă, 
îmbrăţișându-l. 

— Te doresc, Cat, îi şopti el, mă vei scoate din 
minţi, dulcea mea povară, dacă nu mă vei lăsa să 
fac dragoste cu tine. 

— Ai obţinut ceea ce ai dorit ultima dată. 

— Da, dar am regretat asta din plin. Conal îi 
eliberă umerii de bretelele subţiri ale cămășii 
de noapte, lăsându-i sânii expuși privirilor și 


gurii lui. Se purtă cu multă blândețe, de parcă 
ar fi vrut să n-o sperie, și o mângâie cu mâini și 
gesturi de expert. Câte alte femeie nu se 
aflaseră astfel abandonate în braţele lui, în timp 
ce el le explora trupurile? Cat își încleștă 
mâinile pe umerii lui. Valuri de căldură emanau 
din trupul ei la atingerea lui. Se abandonă total 
senzaţiilor. 

Capitolul 7 


Și atunci se auziră pași pe coridor și vocea 
lui Jenny care striga cât o tinea gura. Nici unul 
din ei nu apucă să reacționeze, ușa se 
deschise iar Jenny năvăli în cameră lăsându-i 
lui Conal doar timpul necesar pentru a o 
acoperi pe Cat. Dar ireparabilul se produsese 
deja căci fetiţa îi văzuse sărutându-se. Conal 
cobori din pat, își trecu mâinile prin păr și se 
adresă fetiţei: 

— Ar trebui să aștepți să fii invitată, Jenny, nu 
să năvălești astfel într-un dormitor. 

— N-am ştiut că ești aici, spuse fetița, care 


nu-și lua ochii de la Cat ghemuită sub pla- 
pumă, rușinată și furioasă pe ea. Îmi pare 
rău, Cat. Dar de acum cred că o să rămâi cu 
noi, nu-i așa? Acum ești cu adevărat soţia lui 
tata. 

— Pentru moment, da. 

Spunând aceste vorbe îl privi pe Conal și 
observă cum privirea i se umbri de tristeţe. 

— Dar îl sărutai, Catlin, nu se lăsă Jenny. 
Nu-i așa, tată? De ce nu vrei să rămâi, Catlin? O 
să fiu foarte cuminte, îţi promit. Nu-mi pasă ce 
spune Joanne, nu ești mama vitregă cea rea din 
povești. 

— O, draga mea, spuse Catlin, nu din cauza ta 
nu rămân. Eu te iubesc și te plac foarte mult... 
Lui Cat îi pieri glasul. Se uită la Conal pentru ca 
acesta să-i vină în ajutor, dar el se afla deja într-un 
colţ al încăperii și refuza s-o ajute, sau poate nu 
era capabil s-o facă. 

— Şi atunci, de ce nu rămâi, Cat? Tata vrea să 


rămâi, mi-a spus-o! Iar eu vreau să fii mereu aici, 
cu mine.Tu schimbi atmosfera din casa asta. 

— Vino încoace, Jenny, spuse Catlin și întinse 
braţele spre fetiță. 

Dar Jenny nu se apropie de ea, rămase 
nemișcată, cu o privire de adult rănit. 

— Patch mă așteaptă, zise ea la un moment dat 
și se repezi afară. 

Catlin își mușcă buzele apoi își îngropă faţa în 
pernă. 

— La naiba! La naiba! Ridică apoi capul și i se 
adresă lui Conal: Vezi unde ne-a dus imprudenţa 
ta? De ce naiba nu m-ai lăsat singură, Conal? A 
trebuit să mă aduci până aici ca să rănești acest 
copil și să-mi strici mie viaţa! Și mai cred că și 
stopul cardiac suferit de mama ta are aceeași 
cauză! 

— Crezi că eu nu m-am gândit la toate astea? 
În privința mamei nu trebuie însă să-ţi faci 

probleme, ea a avut întotdeauna tensiunea 
mare, iar acest infarct era inevitabil, era doar o 
chestiune de timp. Iar acum și-a revenit complet, 
deci nu mai sunt probleme. 

— Şi Jenny? 

— Ca și mama, își va reveni şi ea. Cu toate 
astea, mai sper că va reuși să te convingă să 
rămâi. 

— De ce să rămân, Conal? 

— Pentru că ești soţia mea și nu cred că n-am 
putea fi un cuplu fericit. Eşti, acum, femeia 
potrivită pentru a sta alături de mine, iar Jenny 
este îndrăgostită de tine. 

— Asta pentru că mama ta nu se mai poate 
ocupa de problemele casei, iar tu nu ai chef să 
treci printr-un divorţ înainte de a te căsători cu o 
femeie potrivită. Da, înţeleg ce dorești tu, între- 
barea este ce-mi poţi oferi mie? 

— Bani, spuse el cu o voce sugrumată. Și 
dragoste... Conal o prinse de umeri trăgând-o 

spre el, iar cămașa ei de noapte se ridică 
expunându-i picioarele. Arăţi, spuse el cu satis- 
factie, ca un model care pozează pentru revistele 
sexy. 

— Fii atent la vorbele pe care mi le spui, îl pre- 
veni Cat. 

— Cat, ştiu că mă urăşti foarte tare, dar de fapt, 
mă dorești şi mai tare și asta te sperie, nu-ți poţi 
controla propriile senzații. Ai simțul posesiunii 
foarte dezvoltat, ca și mine de altfel, căci de ce ai 
fi încercat să mă scapi de toate femeile din viața 
mea așa cum ai făcut-o? Le-ai făcut atât pe Angela 
cât și pe Moya să înţeleagă că nu au nici un viitor 
alături de mine. Numai din gelozie? Dar trupul te 
trădează, Cat, nu mai încerca să te ascunzi de 
mine. Nu voi profita de tine, voi aștepta până te 
vei hotărî să rămâi cu mine și numai atunci vom 
face dragoste. 

Conal părăsi încăperea, iar Catlin rămase 
nemișcată, cu ochii în tavan. Întoarse apoi 

capul și-și atinse obrazul de perna rece. Cum 
putuse el să-i spună asemenea lucruri? Îi vor- 
bise de dorinţa ei sexuală, dar nu fusese 
conștient de faptul că glasul lui trăda o dorință 
la fel de intensă ca a ei, pe care și-o înfrâna 
acum numai printr-o voinţă puternică. Câteva 
minute cochetă cu ideea că ar fi bine să-l 
seducă, să se strecoare în patul lui goală, la 
miezul nopţii, dar își spuse că ar fi un act 
necugetat. Poate era mai bine să facă un duș, 
să-și schimbe cămașa de noapte și să refacă 
patul înainte de culcare. Se zvârcoli în pat căci 
somnul refuza să vină, și auzi ușa dintre 
camerele lor deschizându-se încet. Rămase 
nemișcată de parcă ar fi avut vreo nedumerire 
referitoare la cel care intrase. Conal nu făcu nici 
un zgmot, iar ea îi simţi prezenţa lângă patul ei. 
EI îi atinse fruntea încet și o sărută, apoi părăsi 
încăperea la fel de repede, fără zgomot. Cat 
rămase cu ochii deschiși în întuneric. Ce însem- 

nase acea mângâiere? Oare se gândea la ea așa 
cum se gândea la Jenny, cu duioșie, ca la cine- 
va care-ţi este drag și simţi nevoia să-l protejezi? 
Sau îi părea rău de ea și de visurile ei de inde- 
pendenţă? În nici un caz nu se gândea că o 
sărutase pentru că o iubea. Căci dacă era așa, ea 
trebuia să înăbușe imediat acest sentiment, 
inima lui Conal fiind îngropată alături de mama 
lui Jenny. Dar auzi la un moment dat vocea 
fetiţei care-și chestiona tatăl: 

— Crezi c-o să rămână, tată? De ce vrea să 
plece? Este mama mea vitregă și trebuie să stea 
aici, cu noi. lar mie mi-a spus că-i place aici. Tu 
nu vrei să plece, nu-i așa, tată? 

— Nu, nu vreau, fu răspunsul lui. 

— I-ai spus asta? Poate că nu știe ce gândești 
tu. Dar de ce a plecat când eram eu mică, tată? 

— Ar fi mai bine să mergem să vedem ce 
răspuns îţi va da ea, zise Conal și împreună cu 
fetiţa intră în camera lui Cat. 

— Cat, noi te vrem aici, cu noi, în permanență, 


vorbi el, iar fetița repetă cu glăsciorul ei subţire 
și vesel ca de clopoțel: 

— Mamă, noi te vrem aici, cu noi, tot tim- 
pul. 

Cat simţi că se sufocă. Nu știa ce să răspundă. 
O strângea pe Jenny la piept, legănând-o, cum 
făcea atunci când fetiţa era mai mică.Trupușorul 
ei mic și plăpând i se mlădia pe piept ca o dulce 
povară, iar braţele și picioarele ei mici și grăsuţe 
păreau nespus de pufoase și delicate. N-avea 
nici un rost să-și mai amintească acum de câte 
ori fusese exasperată și iritată de capriciile 
puștoaicei, dar vremurile acelea erau de mult 
apuse, cel mai important lucru fiind acum că 
fetița o voia ca mamă. O sărută apăsat pe 
obrăjorii bucălaţi. 

— Să nu plângi, Jenny, o imploră ea. Am să-ţi 
scriu și tu va trebui să-mi trimiti poze și desene 
colorate. 


127 


— Tu miroși foarte frumos întotdeauna, spuse fetita. 


— Da, a Fiji, completă Conal. Îţi mai amintești, 
eu ţi-am cumpărat prima sticlă de parfum din 
viaţa ta. Tin minte şi acum. 

— Se poate, zise Catlin care încerca să pară cât 
mai detașată. 

Coborâră pentru micul dejun pe care-l luară 
într-o atmosferă foarte veselă, după care Cat 
spălă vasele iar Jenny le șterse. Era vineri, o zi 
foarte frumoasă, cu mult soare, așa că Jenny și 
Conal înotară în apa încălzită a piscinei, iar Cat 
se bronză. Aduse apoi o cană cu suc de porto- 
cale, tocmai când de undeva, de după copacii 
din jurul piscinei, apărură fraţii Perrot. 

— Ce faceţi, dragii mei? Tu mai ești încă 
aici? întrebă Angela, contrariată de prezenţa 
lui Cat. 

În timp ce turna sucul de portocale Cat o privi 
pe Angela și remarcă exceptionala ei frumuseţe. 
Chiar şi în lumina soarelui tenul ei era perfect, 


128 


iar machiajul fără nici un defect. Angelei îi lipsea 
acea senzualitate care abunda la Moya și părea 
oarecum lipsită de viaţă în comparaţie cu aceas- 
ta, dar era o femeie foarte frumoasă. Și fratele ei 
arăta bine şi era mult mai inteligent și mai plin 
de viaţă decât sora lui. Poate că era chiar prea 
plin de viață, căci lui Cat nu-i plăcea cum se uita 
la picioarele ei. Angela, care observă și ea 
privirile insistente ale fratelui său îi spuse: 

— Nu-ţi este rece așa, Catlin? Se vede că vii 
dintr-o climă mai blândă. 

— Mi-a plăcut și vremea de aici, zilele au fost 
însorite de când am venit, iar nopţile atât de fru- 
moase. 

Angela o fixă cu privirea dar nu mai spuse 
nimic căci Conal apăru chiar atunci, cu pahare 
pentru musafiri. 

Biata Angela, gândi Catlin, îl privește așa cum 
probabil c-o făceam și eu cu șase ani în urmă. 
Dar după douăzeci de minute n-o mai 

compătimi. Angela vorbea mai mult cu Conal și 
Lee, ba chiar și cu Jenny, despre locuri și per- 
soane complet străine ei. 

— N-ar trebui să mă lași să vorbesc atâta, 
Conal, știu că-ţi place să auzi tot felul de pros- 
tioare de la mine, dar pe Cat o plictisesc toate 
astea. 

— Nu, nici vorbă, și de altfel nici nu mi-am 
închipuit c-o faci deliberat, nu? 

Uluită de acest răspuns neașteptat, Angela 
rămase fără replică, privindu-i pe cei doi care 
pufniseră în râs. 

— Nu, nici vorbă, dar nu contenea s-o 
privească pe Cat printre genele ei lungi, iar după 
câteva minute cei doi fraţi se hotărâră să plece. 
Conal, vii sâmbăta viitoare la aniversarea lui 
Marriot? 

— Da, venim, fu răspunsul lui. 

— Bine, ne vedem atunci, mai reuși Angela să 
îngaime. 

Capitolul 8 


Vizita pe care i-o făcură lui Emily la spital 
decurse destul de bine, căci aceasta nu mai făcu 
nici o aluzie la vizita anterioară. 

— Cred că dacă ai cunoaşte-o mai bine pe 
mama ai ajunge s-o îndrăgești, spuse Conal. 

— Eu o cunosc destul de bine, iar ea nu-și 
dorește să mă cunoască, de fapt nu avem nimic 
în comun. 

— Ne aveţi pe mine și pe Jenny, iar mama se 
simte vinovată, este conștientă că te-a judecat 
greșit și vrea să îndrepte situaţia. Îţi cer prea 
mult dacă te rog să-i oferi încă o șansă? 

— Bine, consimţi Cat. 


Conal puse un disc, apoi veni înapoi spre 
sofaua pe care se afla ea, o luă după umeri, și o 
trase spre el încât capul ei să se rezeme pe 
umărul lui. Catlin nu mai avu puterea să 
riposteze căci muzica aceea încântătoare care 
răzbătea din camera de zi o fermeca. De fapt, era 
conștientă că pe zi ce trecea devenea tot mai 
atașată de Jenny, tot mai îndrăgostită de Conal și 
se bucura de aspecte ale vieţii de care nu mai 
sperase să se bucure. Acum știa că ar putea găsi 
fericirea în această familie: cu Jenny, cu un 
Conal care s-o iubească, chiar și cu Emily. Poate 
că ea şi Emily nu vor ajunge foarte bune pri- 
etene, dar vor reuși să se înțeleagă. 

— Conal, te-ai uitat peste evidenţele 
magazinului? 

— Da. 

— Şi ce părere ai? 

— Ar fi o investiţie bună, nu neg. 

După acea seară vremea se strică brusc iar 


norii de ploaie se adunară amenințător dinspre 
marea Tasmaniei, aducând seri mai reci, deși 
plăcute, când se așezau cu toţii în jurul focului 
din cămin. 

În fiecare zi Catlin mergea s-o vadă pe Emily. 
Ora pe care o petreceau împreună nu trecea 
chiar aşa de repede, dar nu era nici un supli- 
ciu. 

— Catlin, spuse Emily, n-am avut ocazia să-mi 
cer scuze pentru că te-am făcut să afli atât de bru- 
tal despre situaţia ta financiară. Am mai greșit și 
în alte privinţe. 

— Nu mai contează. 

— Mă tem că totuși... ştii, eu am iubit-o pe 
Claire ca pe fiica pe care n-am avut-o. Ziua în 
care Conal mi-a mărturisit c-o iubește a fost 
una dintre cele mai fericite din viaţa mea. 
Nașterea lui Jenny m-a făcut cea mai fericită 
femeie din Noua Zeelandă, iar când Claire a 

murit am fost zguduită și mi s-a clătinat pămân- 
tul de sub picioare, aș fi preferat să mor eu în locul ei. 

— Iar apoi Conal s-a căsătorit cu mine. 

Emily încuviință. 

— Da, tu eşti o femeie inteligentă, dar eu n-am 
înţeles de ce te-a luat Conal de nevastă. 

— Nici eu, admise Catlin cu aceeași onestitate. 

— Poate că ţi-a intuit potenţialul, iar mie îmi 
pare rău că n-am avut aceeași intuiţie. Acum 
câteva zile, Conal mi-a spus că ai plecat pentru că 
aveai nevoie de timp să crești și să te maturizezi. 
A fost adevărat? 

— Da, are dreptate. 

— Iar acum vei rămâne ? Așa mi-a spus Conal, 
iar dacă el își doreşte ceva, obţine. 

— De data asta se înșală. 

— Dacă te ajută cu ceva, aș vrea să ştii că am de 
gând să mă mut singură când voi ieşi de aici. 

— Cred că Jenny și Conal vor avea ceva de spus, 
căci de fapt, sunteţi adevărata mamă a lui Jenny. 

Emily o privi mulțumită și-i făcu semne cu 


mâna la plecare, ceea ce însemna că începuse s-o 
accepte. Nu se putu abtine să nu cumpere ceva 
de pe strada Queen pentru Jenny și doamna 
Jansen, apoi ceva, nu știa ce anume, o făcu să 
cedeze impulsului de a se opri la biroul lui 
Conal pentru a afla cine era vocea aceea dulce 
care-i răspunsese la telefon. O doamnă elegantă 
de vreo patruzeci de ani se dovedi a fi po- 
sesoarea vocii. Aceasta reuși să-și ascundă foarte 
bine uimirea la apariţia doamnei Conal Loring. 

— Draga mea, ce surpriză plăcută! spuse Conal 
și o sărută pe obraz. Te rog să intri. Am o oră 
liberă și vreau s-o petrecem împreună. 

— Mama ta mi-a spus că este de acord cu 
relaţia noastră, se pare că am reușit s-o conving 
că nu sunt chiar o catastrofă. Mai rămâne ca tu să 
mă convingi că trebuie să rămân. 

— Va trebui s-o faci, oricum, dar nu te voi 
forța, tu singură trebuie să iei o decizie. 

Peste câteva minute se aflau în Jaguar, în 


drum spre Harbour Bridge. O mașină trecu pe 
lângă ei în mare viteză, iar Catlin avu ocazia să 
admire și de astă dată cât de bine conducea 
Conal. Fără a se enerva, așa cum ar fi făcut orice 
bărbat, el îi făcu loc celui care se grăbea atât de 
tare. Se lăsase întunericul iar luminile de pe mar- 
ginea șoselei se aprinseră. În câteva minute vor 
străluci normal, își spuse Cat, vor fi de acel alb 
imaculat ca nişte perle înșirate pe ambele părți 
ale drumului. Catlin ar fi vrut să-i poată spune că 
intenţionează să rămână cu el, dar ceva, poate că 
era mândrie rănită o făcea să se abţină. În 
momentul acela auzi un zgomot puternic, ca de 
tun. O mașină venea pe contrasens îndreptân- 
du-se spre ei, scăpată de sub control, iar luminile 
ei o orbiră pe moment. Catlin trase aer în piept 
disperată iar Conal făcu o mișcare bruscă pentru 
a evita coliziunea. Catlin fu izbită puternic în 
parbriz. Cu toate acestea, datorită îndemânării 

lui Conal coliziunea fu evitată. Catlin văzu alte 
două mașini răsucite și contorsionate în mijlocul 
șoselei, auzi țipete. Conal apăsase pe frână, iar 
mașina lor se opri. 

— Rămâi în mașină, spuse el aprinzând 
luminile de poziţie. 

— Mă duc să opresc circulaţia, Conal, îi spuse 
ea scoțând lanterna din compartimentul 
mănușilor. 

— Bine, Cat, dar te rog, fii atentă. 

De fapt, circulaţia se oprise deja, dar Cat con- 
tinua să semnalizeze cu lanterna, iar Conal reuși 
să creeze un culoar prin care mașinile care se 
grăbeau puteau trece evitând locul accidentului. 
Curând, lumea se adună la mașinile care 
intraseră în coliziune. Nu trecu mult și apăru un 
poliţist. 

— Vă mulțumesc, domnişoară, aţi procedat 
foarte bine, îi spuse acesta. Unde vă este 
mașina? 


137 


— Foarte aproape de locul accidentului. 


— Ar fi mai bine să degajaţi locul cât mai 
repede. Lăsaţi datele dumneavoastră, pentru 
informaţii. 

— Să mergem, Cat, spuse și Conal care încer- 
ca să-şi ascundă mâinile murdare de sânge. Este 
foarte clar ce s-a întâmplat, dar există deja un 
mort, doi răniți grav și alții cu fracturi, bănuiesc. 

Catlin îi întinse o batistă, gândindu-se cu dis- 
perare că puteau fi ei cei morţi dacă el n-ar fi 
dovedit atâta atenţie și îndemânare. Sau ar fi 
putut muri doar Conal, iar ei i-ar fi fost imposi- 
bil să continue viaţa știind că el nu mai este. 
Apăru o ambulanţă, apoi încă una. 

— Vino, Cat, cu cât plecăm mai repede de aici, 
cu atât mai bine. 

Pe drumul spre casă, Cat nu-și luă ochii de pe 
mâinile lui puternice care țineau volanul și se 
gândi că el fusese cel care-i salvase pe amândoi. 
Dar tot atât de bine putea fi el cel care să zacă 

acum în mijlocul șoselei, iar energia și vitalitatea 
lui să fie de mult apuse, și pe trăsăturile lui fru- 
moase să se aștearnă masca mortii. Catlin simţi 
lacrimile care-i curgeau pe obraz, căci viaţa fără 
Conal i se părea de nesuportat. 

— Găsești niște șerveţele în compartimetul 
mănușilor, îi spuse Conal, ar fi mai bine să 
plângi în voie, nu are rost să te reţii, Catlin, te 
vei detensiona mai repede. Când ajunseră 
acasă, Conal o forţă să bea un pahar de coniac. 
După ce-l bău, Catlin, care simţea nevoia să fie 
singură un moment, ieși în grădină, iar aerul 
acela plăcut de primăvară și parfumul florilor 
de regina nopţii, primele din primăvara asta, o 
făcură să mai rămână câteva clipe. Apoi, cobori 
câteva trepte spre plajă. Rațiunea îi spunea să-și 
împacheteze lucrurile și să plece spre 
Australia, dar îi era foarte greu să se decidă. 
Apoi își spuse că decizia ei fusese luată acolo, la 
locul accidentului când mașina care intrase pe 

contrasens se îndreptase spre ei ca o fiară 
dezlănţuită, în căutare de victime. Se decise să 
rămână și să se mulțumească cu ceea ce-i va 
oferi Conal. 

Era o seară foarte liniștită. Soarele apusese 
dincolo de portul Manukau, în nuanţe aurii. 
Vulcanul Rangitoto se vedea în zare, cenușiu 
și sinistru, de parcă tocmai se pregătea să 
arunce ceva din măruntaiele sale. Pe celelalte 
insule se vedeau multe luminițe. De fapt, 
întunericul se lăsase de-a binelea și ei îi era 
greu acum să distingă uscatul de insule. 
Catlin își duse mâinile la faţă pentru a-și 
stăvili lacrimile care rămăseseră neplânse. 
Gustul deziluziei era încă foarte puternic, 
probabil nu va ceda niciodată, pentru că ea îl 
iubea. Se rezemă de trunchiul unui arbore de 
pohutakawa, care avea crengile pornite de 
jos, încât puteau fi folosite ca scaun. Prin 
mulțimea de frunze putea totuși să vadă 

stelele. Cu toate că el se mișca foarte încet, 
Catlin îl simţi. Nu spuse nimic ci se așeză 
aproape de ea, îi luă mâna în palmele lui mari 
și rămaseră așa, fără nici un cuvânt. Apoi, 
după câteva clipe, el o întrebă: 

— Te-ai hotărât, Cat? 

— Da, Conal, voi rămâne. 

Dacă atunci Conal ar fi făcut vreun gest de 
satisfacţie, ea și-ar fi schimbat imediat 
hotărârea. Poate că și el realizase lucrul acesta 
pentru că îi spuse calm, fără nici un fel de 
emoție. 

— Foarte bine, Cat. 

— Rămân cu o condiţie. Renunţi la relaţiile cu 
celelalte femei dar eu... nu sunt încă pregătită să 
fac dragoste cu tine. 

— Bine, dar și tu va trebui să te descotorosești 
de iubitul de la Sydney. 

— Nu va fi greu, căci nu este o problemă să 
scapi de cineva care nu există. 

Conal se ridică și o sărută cu tandrete, dar fără 


pasiune. Îi cuprinse bărbia în mâini și o forță să-l 
privească în ochi. 

—De data asta va merge, Cat. Nu putem uita 
ce-a fost, dar cu timpul, vom avea amintiri mai 
frumoase. 

— Şi Jenny va fi alături de noi. 

— Desigur. 

Fetiţa se comportă ca un spiriduș fericit și 
ceru să poată sărbători evenimentul. Conal le 
duse la un restaurant elegant unde băură 
șampanie și mâncară niște feluri pe care ea nu le 
mai gustase. Fu o seară foarte plăcută, dansară, 
dar Conal era mai rezervat ca de obicei. 

Capitolul 9 


La Marriott nu era nici urmă de Moya 
Southcott, dar Angela era absolut uluitoare, 
îmbrăcată în rochie de mătase albă care îi con- 
ferea un aer virginal, tentant. Era și foarte tânără 
de altfel, și se remarca din grupul de femei în 
care se afla. De fapt, Angela nu trebuia învinuită 
pentru mașinaţiile lui Emily. Nu-i văzu pe Maxie 
și pe Red, şi de aceea seara promitea să fie 
extrem de plictisitoare. Asta până când apăru Lee 
Perrot. Catlin își căută soţul din priviri. Acesta 
discuta cu o femeie foarte elegantă, cu o talie de 

viespe și păr de culoarea Belindei Scargill. Lee 
profită de ocazie pentru a se apropia de Catlin. 

— Ştiai că Angela se simte terorizată de tine? Şi 
Moya Southcott, cu toate că pare mai vitează! 
Lee o privi admirativ. Lumea vorbește că soțul 
tău și-a găsit, în sfârșit, nașul. Catlin nu putu să 
nu simtă satisfacţie la auzul vorbelor lui. Este un 
bărbat foarte posesiv, acest soţ al tău, continuă 
Lee. 

— Iar Angela? Nu vreau să știu că i-am creat 
probleme. 

— Este o lecţie bună pentru ea căci începuse 
să acorde prea mare atenţie felului în care arată 
și să fie convinsă că numai prin asta poate reuși 
în viaţă. 

— Spune-mi, Lee, cu ce te ocupi? 

— Sunt avocat, nu am încă firma mea, dar într-o 
bună zi... 

Catlin se întoarse și văzu privirea lui Conal 
ațintită asupra lor. Acesta se îndreptă spre ei, şi 


144 


fără o vorbă o smulse de lângă Lee, luând-o la 
dans, nu fără oarecare brutalitate. Cat se 
încruntă, căci Conal nu avea nici un drept să se 
poarte astfel, să-și manifeste în public drepturile 
de sot. 

— Nu-mi place cum te comporti, Cat. Lumea 
va crede că nu te pot controla. 

— Şi asta te-ar deranja prea mult? 

— Nu prea, pentru că eu știu bine că sunt 
singurul care sărutându-te și atingându-te te 
poate transforma în cea mai ascultătoare 
femeie. Iar tu știi foarte bine că ești femeia 
mea. Cu aceste vorbe, Conal o luă de mijloc și 
o conduse spre un grup de prieteni, dintre 
care pe unii ea îi cunoștea de șase ani. Catlin 
se întrebă dacă să se bucure de acele senti- 
ment de satisfacţie pe care-l simţea când le 
citea uimirea pe chip, apoi își spuse că poate 
merita asta căci șase ani trăise într-un chin 
cumplit, iar acum venise momentul recom- 

pensei. Cei de faţă o priveau, nerecunoscând 
copila înaltă şi timidă din urmă cu șase ani. 

A doua zi dimineaţa, se trezi cu o durere teri- 
bilă de cap. 

— Jenny, adu-i bietei Catlin o aspirină, are o 
durere cumplită de cap. 

— Dar ce se întâmplă? întrebă ea contrariată, 
este sâmbătă și nu trebuie să mă scol devreme. 

— Ba trebuie s-o faci, căci Jenny va petrece 
ziua cu Joanne, iar noi vom naviga cu iahtul cu 
pânze. Nimic nu este mai bun pentru o durere 
de cap, glumi Conal. 

— Dar Jenny de ce nu vine cu noi? 

Tatăl şi fiica schimbară o privire. 

— Se pare că ea şi Joanne au făcut niște pla- 
nuri pentru astăzi. 

Plecară spre North Head. Simţind răcoarea 
vântului care bătea, Catlin cobori să ia un pulovăr, 
ocazie cu care descoperi că aveau prea multă 
mâncare la bord, lucru care-i dădu de bănuit. 

— Cât timp vom fi plecaţi? întrebă ea fără 


introducere. 

— Vreo patru zile. 

— Şi hainele mele, sau voi merge doar cu ce 
am pe mine? 

— N-o să prea ai nevoie de haine, Cat, după 
episodul de aseară am hotărât că te-am așteptat 
cam mult. Nu mai suport idioţi ca Lee Perrot 
care încearcă să-ţi facă curte, fiecare în felul lui, 
ce-i drept. 

— Ai promis că n-o să mă fortezi, Conal. 

— N-am nici cea mai mică intenţie să te forțez, 
Cat. Dar oricum, voi aștepta până când ajungem. 

— Unde ? 

— Vei vedea. 

Încetul cu încetul, Catlin realiză care era locul 
în care urmau să se oprească. Era casa de pe 
plajă, în care îl surprinsese cu ani în urmă pe 
Conal alături de Belinda Scargill, în patul acela 
mare din dormitor. 

Pe când se pregătea pentru ancorarea iah- 


tului, Conal remarcă așa, ca din întâmplare: 
— N-am mai văzut-o de atunci pe Belinda, 
am auzit că s-a căsătorit în Anglia, așa că nu 
trebuie să-ţi mai faci probleme. Am rugat o 
vecină să aerisească puţin casa, așa că tu tre- 
buie să duci doar mâncarea, în timp ce eu voi 
ancora iahtul. Catlin făcu ce i se spusese, 
întrebându-se dacă bărbatul aștepta ca ea să-i 
cadă în brațe, ca o iubită de mult pierdută și 
regăsită în sfârșit, palpitând de dorinţă. Cu 
atât mai rău pentru el. Acum, va afla că va tre- 
bui să lupte pentru ea, deși el se va folosi de 
acea atracţie fizică incontestabilă dintre ei și o 
va forţa să-i cedeze. Catlin își spuse că ar fi fost 
mai bine să fugă înapoi în Australia, să se afle 
cât mai departe de el. Faptul că-și luase sin- 
gură viaţa în piept o ajutase să se maturizeze. 
Decizia ei de a fugi fusese una corectă. Ceea ce 
nu realizase ea era faptul că-şi bazase noua 

viaţă pe o minciună. Crezuse că iubirea ei se 
transformase în ură. Conal avusese dreptate s-o 
oblige să vină acasă, pentru că numai astfel ea 
putuse să se confrunte cu implicaţiile faptelor 
sale, fiind nevoită să se confrunte cu adevărul. 
Relaţia lor debutase prin viol, dar nu fără 
atracţie sexuală, iar brutalitatea iniţială se 
transformase în pasiune și tandreţe. Și ea 
răspunsese cu pasiune, spre uimirea ei, până 
când fusese înspăimântată de intensitatea 
reacţiilor sale.Tot ce știuse până atunci despre 
relaţia bărbat femeie fusese doar din cărţi, iar 
confruntarea cu propria-i sexualitate o 
îngrozise, repugnându-i. 

Și desigur mai fusese și furia faţă de infi- 
delităţile lui Conal, ca și sentimentul de inferi- 
oritate pe care i-l inculcase Emily. Iar acum? 
Nu mai era cazul să-și facă probleme că avea 
să-și piardă individualitatea, căci chiar inde- 
pendenta ei, cea de șase ani, dusese la asta. 

Acum nu mai trebuia decât să controleze încli- 
nația lui către infidelitate. Pentru prima oară 
își dori ca relaţia ei cu Emily să fi fost mai 
strânsă. Catlin se întrebă dacă acum, când era 
atât de convinsă că el tot pe Claire o iubea, ei 
doi mai puteau construi o relație 
satisfăcătoare bazată pe dorința lui şi pe acea 
sâcâitoare dragoste a ei? Era clar că el gândea 
la asta, dar răspunsul trebuia să vină de la ea. 
Căci era mai bine să trăiască alături de Conal 
decât să treacă singură prin viaţă. Rolul femeii 
în viață se gândi ea cu amărăciune, este să dea 
totul, să se ofere pe sine și să primească în 
schimb doar firimituri. 

Capitolul 10 


Mâncară și băură o jumătate de sticlă cu vin, 
apoi plecară la plimbare urcând stânca de la 
capătul plajei, unde se așezară pe iarbă pentru 
a privi valurile. Soarele care apusese și vinul o 
făcură să se simtă obosită. Căscă de două ori, 
iar Conal se ridică trăgând-o după el. 

— Poţi dormi puţin dacă vrei, Cat. 

Ea oftă. Cine se credea ea, sperând că-l va 
îmblânzi? Fuseseră alte femei, şi mai frumoase, 
care încercaseră asta, dar fără rezultat. 
Ajunseră la casa de pe plajă și Catlin se duse 

direct la dormitorul de altădată, pe care Emily 
îl redecorase. Oare schimbase și patul sau era 
acelaşi? 

— Nu pot, şopti ea și o luă la fugă înainte ca 
el s-o atingă. 

— Ba o să poţi, Catlin, spuse Conal și o opri. 
Cat observă că el își scosese cămășa și o arun- 
case pe jos. El stătea între ea și soare, cu umerii 
lui largi, puternici, gata să-i înfrângă 
nesupunerea. 

—Te rog să înţelegi, Conal, nu pot, nu vreau, 
zise ea apoi începu să lupte ca o pisică sălba- 
tică, dar Conal nu tinu cont de împotrivirea ei 
și-i scoase hainele una câte una. 

— De ce reacţionezi așa, Catlin? Vrei să pro- 
cedez ca acum șase ani? Îţi place brutalitatea? 

— Nu, din contră, sunt teribil de speriată, 
mărturisi ea. 

— De ce? Ti-am promis că nu-ţi voi mai face 
nici un rău, Cat, ai încredere în mine. Lasă-mă 

să-ți demonstrez că totul poate fi plăcut alături 
de mine. Catlin închise ochii, temându-se că el 
va vedea adevărul în ei. Conal o luă în braţe și 
rămaseră aşa, îmbrăţişați, mult timp. Cat con- 
stată cu mulțumire că atingerea lui îi făcea 
plăcere, îi provoca fiori. Dorinţa se născu, iar 
ea își spuse că era momentul și ocazia ca totul 
să înceapă din nou între ei. Conal o sărută 
încet, ştiind că ea-și dorea mult mai mult, dar 
luând numai ce-i oferea ea. Îi exploră trupul cu 
mâini experte, iar ea constată, nu fără oarecare 
îngrijorare, că nu mai era speriată de propria ei 
reacţie la actul dragostei. Conal era uluit de 
intensitatea dorinţei ei, zâmbind până când ea 
nu-i mai negă triumful și se lăsă dusă pe aripile 
senzaţiilor. Făcură dragoste apoi rămaseră 
îmbrățișaţi, epuizați, iar Conal o mai sărută o 
dată. 

— Acum te-ai convins că nu te voi mai răni 
niciodată? 

— Poate nu fizic, murmură ea, simțindu-se 


obosită de parcă ar fi alergat la maraton. 

— A meritat să te aştept șase ani! exclamă 
Conal trăgând-o mai aproape de el. Da, șase 
ani și patru luni, mai precis. Te-am dorit de 
când te-am văzut prima oară, îţi amintești? Am 
venit pe muntele Fay, deși nu mă interesa 
prea mult ferma tatălui tău, iar tu ai venit și 
mi-ai oferit ceva de băut. Îţi amintești? $i 
atunci erai foarte frumoasă și atât de tânără! 
Tocmai de aceea, chiar după ce ne-am 
căsătorit, am ştiut că trebuie să păstrez dis- 
tanta! 

— De ce, Conal? suspină ea. Trebuia să ne 
consumăm căsătoria, eu am crezut că-ți dis- 
plac, asta era tot. 

— Să-mi displaci? Conal izbucni în râs. Cat, 
vino la realitate! Cum puteam să fac dragoste 
cu tine? Frai doar un copil! Aveai șaptesprezece 
ani, erai o copilă inocentă! 

— Cu toate astea te doream, Conal! 


— O, Cat, te iubesc atât de mult! Te rog să 
mă asculți acum, iubirea mea, voi încerca să fiu 
foarte cinstit cu tine. Intenţia mea a fost de la 
început să te fac să vii acasă și să te ţin aici cât 
mai mult timp posibil pentru a te recuceri. 
Atunci, am descoprit că tu nu suportai atin- 
gerea mea, și am fost foarte șocat, n-am știut 
cum să reacţionez. 

Zâmbind, Catlin îl privi printre gene. 

— Așa a fost, Conal. Dar nu mi-era teamă de 
tine, ci mă îngrozea ideea de a mă dărui unui 
bărbat. Instinctul meu de conservare îmi 
interzicea să mă mai îndrăgostesc o dată de 
bărbatul care mă făcuse să sufăr atât. Când 
te-am părăsit mi-am jurat să nu mă mai las 
vreodată prinsă în mreje de vreun bărbat. 

— O, draga mea, aș da orice să şterg trecutul, 
căci imaginea ochilor tăi din acele momente pe 
care le regret m-a urmărit încă de atunci. Nu-ţi 

dai seama cât de chinuitor este pentru un 
bărbat să trăiască alături de o femeie care este 
a lui în mod legal, pe care o dorește cu dispe- 
rare, dar nu îndrăznește s-o atingă. Unul dintre 
motivele pentru care m-am culcat cu Belinda a 
fost tocmai disperarea că nu voi rezista fără să 
fac dragoste cu tine și că aș putea să te forțez 
cumva, lucru care s-a şi întâmplat. Şi tocmai 
pentru că tu lăsai impresia că nu vei fi nicio- 
dată pregătită pentru mine, mi-am ieșit din 
minţi și am reacţionat exagerat. lar mama n-a 
reacţionat cum aș fi vrut eu. Desigur, nu i-am 
putut face confesiuni, spunându-i cât de mult 
doream să te fac a mea. Conal o trase spre el și 
o mai sărută o dată. Întotdeauna te-am consi- 
derat o floare de munte prea gingașă pentru a 
fi plantată într-o zonă de deal. 

Dormiră, apoi făcură dragoste din nou, 
Conal ţinând-o în braţele lui puternice. Când 
se trezi, Catlin era singură, apoi îşi aminti 

plăcutele momente petrecute cu soţul ei, zâm- 
bind amintirilor. Se simţi foarte bine realizând 
că stătea în puterea ei să transforme acel bărbat 
puternic, rece, într-un amant pasionat. Nişte 
zgomote care se auzeau din bucătărie o făcură 
să sară în picioare și să îmbrace nişte haine pe 
care le avea la îndemână. După zece minute 
Catlin intră în bucătărie. 

— Bună seara! spuse Conal, privind-o într-un 
fel anume care o făcu să roșească. Am pregătit 
cina, mai precis niște mâncare chinezească. 
Vrei ceva de băut? 

Băură șampanie, toastară pentru viitorul 
lor, apoi Conal o trase spre sofaua din camera 
de zi. Aprinsese focul în cămin și rămaseră ast- 
fel urmărind luna care se ridica din mare. — 
Catlin, spuse Conal ai vrea să știi cum va fi 
viaţa noastră de acum înainte? Va fi numai feri- 
cire, vei avea un soț foarte iubitor și copii, 
dacă vei vrea. 


157 


— Vom vedea, Conal, deocamdată sunt feri- 


cită cu Jenny pe care o iubesc ca o mamă 
adevărată. 

Catlin lăsă capul pe spate, bucurându-se că 
acum imaginea Belindei Scargill n-o mai 
urmărea, femeia aceea nu mai avea nici o 
putere asupra ei; dacă ar întâlni-o ar simţi 
poate compasiune pentru ea, sau pentru Moya, 
care nu mai aveau nici o importanţă pentru 
soţul ei acum. 

— Cat, am crezut că-mi voi pierde minţile 
atunci când m-ai părăsit! Spune-mi, ai avut 
mulţi bărbaţi de atunci? 

— Adevărul este că n-am mers prea departe 
cu nici unul dintre ei, m-am oprit la câteva 
sărutări. Dar dacă ar fi fost mulţi bărbaţi, m-ai 
mai fi iubit, dragul meu? 

— Sigur că da, iubito.Te iubesc pentru că ești 
frumoasă și generoasă, iute la mânie, 
inteligentă, practică și încăpăţânată, pentru că 

atunci când te privesc sau mă gândesc la tine aș 
da orice să te pot atinge, şi nimic să nu mai 
poată interveni între noi. Cat, te iubesc atât de 
mult! 

Pierdută acum în magia atingerilor lui, 
Catlin se simţi eliberată de vechile amintiri, 
care nu mai aveau puterea s-o rănească. Între 
ei se vor aşterne noi amintiri, plăcute, care vor 
șterge durerea celor care-i ţinuseră atât de 
mult timp companie. Afară începu să bată vân- 
tul, dar în casa lor se auzeau numai șoaptele 
lor de dragoste, era limanul la care ajunseseră 
după atâtea căutări. 


Sfârşit 

